title: Damian Dalu

text: Damian Dalu (amezaliwa 26 Aprili 1955) ni askofu Mkatoliki nchini Tanzania.


title: Damian Dalu

text: Aliwekwa wakfu na Kardinali Polycarp Pengo mwaka 2000.


title: Damian Dalu

text: Tangu mwaka huo, alikuwa askofu wa Jimbo la Geita hadi mwaka 2014 alipohamishiwa Jimbo kuu la Songea kama askofu mkuu.


title: Matthias Joseph Isuja

text: Matthias Joseph Isuja (14 Agosti 1929 - 13 Aprili 2016) alikuwa askofu Mkatoliki nchini Tanzania.


title: Matthias Joseph Isuja

text: Aliwekwa wakfu na Kardinali Laurean Rugambwa mwaka 1972.


title: Matthias Joseph Isuja

text: Tangu mwaka huo hadi 2005, alipostaafu, alikuwa askofu wa Jimbo la Dodoma.


title: Matthias Joseph Isuja

text: Kwa asili, Askofu Isuja ni Mrangi aliyetokea Haubi.


title: William Pascal Kikoti

text: William Pascal Kikoti (3 Machi 1957 - 28 Agosti 2012) alikuwa askofu Mkatoliki nchini Tanzania.


title: William Pascal Kikoti

text: Aliwekwa wakfu na Kardinali Polycarp Pengo mwaka 2001. Tangu mwaka huo hadi kifo chake alikuwa askofu wa Jimbo la Mpanda.


title: Method Kilaini

text: Method Kilaini (amezaliwa Katoma, Bukoba, 30 Machi 1948) ni askofu wa Kanisa Katoliki nchini Tanzania anayehudumia kama askofu msaidizi wa Jimbo la Bukoba.


title: Method Kilaini

text: Askofu Kilaini alipewa upadrisho kama padre wa jimbo la Bukoba jijini Roma mwaka 1972 na Kardinali Agnelo Rossi baada ya kupata shahada ya pili ya teolojia huko Roma.


title: Method Kilaini

text: Baada ya kurudi nyumbani Bukoba, Tanzania, alifanya kazi parokiani, baadaye alikuwa mhazini msaidizi wa jimbo.


title: Method Kilaini

text: Kati ya mwaka 1978 hadi 1985 alifundisha Historia ya Kanisa katika Seminari Kuu ya Ntungamo.


title: Method Kilaini

text: Mwaka 1985 alirudi Roma na kupata shahada ya udaktari wa tauhidi katika Historia ya Kanisa kutoka chuo Kikuu cha Gregoriana mwaka 1990.


title: Method Kilaini

text: Mwaka 1990 hadi 2000 alikuwa Katibu mkuu wa Baraza la Maaskofu Katoliki Tanzania.


title: Method Kilaini

text: Kuanzia mwaka 2000 alikuwa askofu msaidizi wa Jimbo Kuu la Dar es Salaam hadi mwaka 2009 alipoteuliwa kuwa askofu msaidizi wa Jimbo Katoliki la Bukoba.


title: Damian Kyaruzi

text: Damian Kyaruzi (amezaliwa 22 Aprili 1940) ni askofu Mkatoliki nchini Tanzania.


title: Damian Kyaruzi

text: Aliwekwa wakfu na Askofu Mkuu Mario Epifanio Abdallah Mgulunde mwaka 1997.


title: Damian Kyaruzi

text: Tangu mwaka huo, alikuwa askofu wa Jimbo la Sumbawanga hadi alipostaafu mwaka 2018.


title: Fortunatus Lukanima

text: Fortunatus Lukanima (8 Desemba 1940 - 12 Machi 2014) alikuwa askofu Mkatoliki nchini Tanzania.


title: Fortunatus Lukanima

text: Aliwekwa wakfu na Kardinali Laurean Rugambwa mwaka 1989. Tangu mwaka huo alikuwa askofu wa Jimbo la Arusha hadi 1998, alipojiuzulu.


title: Fortunatus Lukanima

text: Baadaye alifanya uchungaji kwao Ukerewe hadi kifo chake.


title: Alfred Leonhard Maluma

text: Alfred Leonhard Maluma (amezaliwa 12 Desemba 1955) ni askofu Mkatoliki nchini Tanzania.


title: Alfred Leonhard Maluma

text: Aliwekwa wakfu na Kardinali Polycarp Pengo mwaka wa 2002. Tangu mwaka huo, ni askofu wa Jimbo la Njombe.


title: Emmanuel Mapunda

text: Emmanuel Mapunda (amezaliwa 10 Desemba 1935) ni askofu Mkatoliki nchini Tanzania.


title: Emmanuel Mapunda

text: Aliwekwa wakfu na Papa Yohane Paulo II mwaka wa 1987. Tangu mwaka huo alikuwa askofu wa Jimbo la Mbinga hadi mwaka 2011 alipostaafu.


title: Ludovic Minde

text: Ludovic Minde (amezaliwa 9 Desemba 1952) ni askofu Mkatoliki nchini Tanzania.


title: Ludovic Minde

text: Aliwekwa wakfu na Kardinali Polycarp Pengo mwaka wa 2001.


title: Ludovic Minde

text: Tangu mwaka huo, ni askofu wa Jimbo la Kahama.


title: Telesphore Mkude

text: Telesphore Mkude (amezaliwa Pinde, wilaya ya Mvomero, mkoa wa Morogoro, 30 Novemba 1945) ni askofu Mkatoliki nchini Tanzania.


title: Telesphore Mkude

text: Alipata upadrisho tarehe 16 Julai 1972.


title: Telesphore Mkude

text: Aliwekwa wakfu na Kardinali Laurean Rugambwa tarehe 26 Aprili 1988 kwa ajili ya Jimbo Katoliki la Tanga.


title: Telesphore Mkude

text: Tangu mwaka 1993 ni askofu wa Jimbo la Morogoro.


title: Gabriel Mmole

text: Gabriel Mmole (amezaliwa Mbwinji, wilaya ya Masasi, mkoa wa Mtwara, 1939) ni askofu Mkatoliki nchini Tanzania.


title: Gabriel Mmole

text: Baada ya masomo yake ya falsafa na tauhidi, alipewa daraja takatifu ya upadre huko Ndanda-Mtwara mwaka 1971.


title: Gabriel Mmole

text: Baada ya upadrisho, alifanya kazi za kichungaji katika parokia kadhaa kabla ya kwenda masomoni nchini Uganda. Kisha kurudi toka masomoni, alifanywa gombera wa seminari ndogo ya Namupa iliyopo jimbo la Lindi tangu mwaka 1974 mpaka 1988.


title: Gabriel Mmole

text: Alitangazwa askofu wa Mtwara Machi 25 1988 na kuwekwa wakfu Mei 25 1988 na kardinali Laurean Rugambwa. Madhehebu ya kuwekwa wakfu yalifanyika katika kanisa kuu la Mtwara na kuhudhuriwa na maaskofu, mapadre, watawa na maelfu ya walei na watu wengine wenye mapenzi mema.


title: Gabriel Mmole

text: Tangu mwaka huo hadi tarehe 15 Oktoba 2015 alikuwa askofu wa Jimbo la Mtwara.


title: Gabriel Mmole

text: Chini ya utawala wake, zilianzishwa parokia za Shangani West, Namombwe, Mahurunga na Mt. Benedikto, Newala. Ameanzisha pia sekondari ya masista, Mtwara na chuo kikuu cha STEMMUCO.


title: Gabriel Mmole

text: Askofu Mmole ni mwandishi ambaye ameandika vitabu vya Uchumba si Ndoa, Ndoa yente Doa, Nyinyi ni Chumvi ya Dunia na Mwanga wa Ulimwegu.


title: Castor Paul Msemwa

text: Castor Paul Msemwa (13 Februari 1955 - 19 Oktoba 2017) alikuwa askofu Mkatoliki nchini Tanzania.


title: Castor Paul Msemwa

text: Aliwekwa wakfu na Kardinali Polycarp Pengo mwaka wa 2005. Tangu mwaka huo alikuwa askofu msaidizi wa Jimbo la Tunduru-Masasi hadi alipofanywa askofu wa jimbo hilo.


title: Michael George Mabuga Msonganzila

text: Michael George Mabuga Msonganzila (amezaliwa 17 Julai 1956) ni askofu Mkatoliki nchini Tanzania.


title: Michael George Mabuga Msonganzila

text: Aliwekwa wakfu na Askofu Mkuu Anthony Peter Mayala mwaka wa 2008. Tangu mwaka huo, ni askofu wa Jimbo la Musoma.


title: Norbert Wendelin Mtega

text: Norbert Wendelin Mtega (amezaliwa 17 Agosti 1945) ni askofu Mkatoliki nchini Tanzania.


title: Norbert Wendelin Mtega

text: Aliwekwa wakfu na Papa Yohane Paulo II mwaka wa 1986 kama askofu wa Jimbo Katoliki la Iringa.


title: Norbert Wendelin Mtega

text: Tangu mwaka wa 1992, alikuwa askofu mkuu wa Jimbo Kuu la Songea hadi tarehe 15 Mei 2013, alipojiuzulu.


title: Mlima

text: Mlima ni sehemu ya uso wa dunia iliyoinuka sana juu ya mazingira yake.


title: Mlima

text: Mifano katika Afrika ni Mlima Kilimanjaro na Mlima Kenya.


title: Mlima

text: Kwa kawaida mlima huwa na kilele kimoja au zaidi; kwa mfano Kilimanjaro huwa na vilele vitatu vya Kibo, Mawenzi na Shira. Kama mlima ni mpana sana vilele vyake vinaweza kuitwa mlima kila mmoja; kama mwinuko fulani hutazamwa kama mlima wa pekee au kama kilele kimojawapo hutegemea uzoefu. Wakati mwingine Kibo hutajwa kama "mlima" si kama kilele cha Kilimanjaro pekee, halafu kwa maana huu Kilimanjaro si mlima mmoja bali safu ndogo ya milima.


title: Mlima

text: Kama mlima unatazamwa kama mrefu au la hutegemea mazingira yake. Katika nchi tambarare kabisa hata miinuko midogo ya mita 100 inaweza kuitwa "mlima". Katika eneo lenye milima mingi na mirefu mwinuko wa mita 1000 mara nyingi hukubaliwa kama mlima kwa sabau ni mdogo kulingana na milima mikubwa.


title: Mlima

text: Lugha nyingi zinatofautisha kati ya milima mikubwa na midogo au vilima, kwa mfano Kiingereza kwa maneno kama "mountain" na "hill". Lakini hata hapa hutegemea mazingira kama sehemu fulani huitwa hill au mountain. Uingereza huwa na sheria inayoita kila sehemu juu ya mita 600 "mlima".


title: Mlima

text: Urefu wa mlima hutajwa kitaalamu kwa "mita juu ya uwiano wa bahari". Hata hivyo mlima unaweza kuonekana mdogo kiasi kama mazingira yake ni nyanda za juu na mwinuko wake juu ya nyanda za juu si mrefu sana; kinyume chake hata mlima mdogo kiasi unaweza kuonekana mkubwa kabisa kama mazingira yake ni yote tambarare karibu na uwiano wa bahari.


title: Mlima

text: Milima huwa muhimu kwa ekolojia ya uhai na maisha ya binadamu kwa sababu milima ni mahali pa mvua nyingi kushinda mazingira. Mito mingi duniani inaanza milimani na hupeleka maji kutoka huko kwenda tambarare na mabonde.


title: Mlima

text: Milima huwa na historia inayoweza kutazamwa kama maisha ya mlima. Milima hutokea kutokana na miendo ndani ya ganda la dunia.


title: Mlima

text: Mabamba ya gandunia husukumana na kusababisha shinikizo linalosababisha ufa mkubwa kwa sehemu fulani. Baada ya kuvunjwa kwa sehemu kubwa ya mwamba mwendo wa ganda la dunia unaweza kusukuma kipande kimoja juu.


title: Mlima

text: Milima kunjamano kama Himalaya katika Asia, Alpi ya Ulaya au Atlas ya Afrika ya Kaskazini ilitokea pale ambapo mabamba mawili ya gandunia yalikutana na kugongana.


title: Mlima

text: Miendo ya gandunia husababisha pia kutokea kwa milima baharini inayoweza kutokeza juu ya uso wa maji kama visiwa. Milima iliyotokea kutokana na kukunjwa mara nyingi huonekana kama safu ndefu ya milima.


title: Mlima

text: Njia nyingine ya kutokea kwa milima ni volkeno. Hapo magma (mwamba moto ulioyeyuka) inapanda kutoka koti ya dunia inakuta njia kupitia nafasi katika ganda la dunia na kufika usoni kwa umbo la zaha (lava). Hapa zaha inaganda kuwa mwamba imara. Kama akiba ya magma chini ya volkeno ni kubwa inaendelea kupanda juu na kutoka kwenye kasoko za volkeno. Inapanda juu ya zaha iliyoganda tayari na kwa njia hii volkeno inazidi kukua. Volkeno kubwa Afrika ni Kilimanjaro.


title: Mlima

text: Baada ya kutokea milima inaendelea kupungua polepole kutokana na miamba kuvunjika na kusagwa kwa njia ya mmomonyoko. Athari zinazosababisha mmomonyoko ni hasa tofauti za halijoto pamoja na maji, upepo na barafu. Wakati wa joto mwamba hupanuka kiasi, wakati wa baridi hujikaza na kwa njia hii hutokea ufa ndani yake. Hapo maji yanaweza kuingia na kuganda kuwa barafu wakati wa baridi yakizidi kupanua ufa na kuvunja mwamba polepole.


title: Mlima

text: Mlima mrefu unaojulikana kabisa uko nje ya dunia kwenye sayari Mirihi: unaitwa Olympus Mons na kuwa na urefu wa kilomita 27.


title: Mlima

text: Mlima mrefu juu ya uso wa dunia huitwa Mount Everest (mita 8,848) uko mpakani mwa nchi ya Nepal na Tibet (China) katika Asia.


title: Mlima

text: Lakini mlima mrefu kabisa ni Mauna Kea katika funguvisiwa la Hawaii. Unaonekana kama mlima mrefu wa Hawaii unaofikia mita 4,214 juu ya UB, lakini ukitazamwa kutoka chanzo chake unapoanza kuinuliwa juu ya mazingira yake chini ya bahari kilele chake kipo mita 10,205 mita juu ya mazingira tambarare yaliyoko chini ya bahari.


title: Mlima

text: Milima mirefu ya kila bara ni kama ifuatavyo:


title: Mlima

text: Mlima Everest ndio mlima mrefu zaidi duniani, lakini si wenye kilele cha mbali zaidi kutoka katikati mwa dunia, kwa sababu ya kujikunja kwa Ikweta.


title: I Need a Beat

text: I Need a Beat ni single ya kwanza kutoka kwa rapa, LL Cool J, na ni moja kati ya matoleo mawili ya Def Jam Recordings kuwa na nembo katalogi ya namba, sambamba kabisa na Beastie Boys' "Rock Hard". Ilitolewa mnamo mwaka wa 1984 kwa ajili ya Def Jam Recordings, imetayarishwa na Rick Rubin na kutungwa na Rubin, LL Cool J na Adam Horovitz wa Beastie Boys. Baadaye wimbo ulirudiwa tena na kutumbukizwa kwenye albamu yake ya kwanza ya "Radio".


title: Magnus Mwalunyungu

text: Magnus Mwalunyungu (25 Agosti 1930 - 13 Februari 2015) alikuwa askofu Mkatoliki nchini Tanzania.


title: Magnus Mwalunyungu

text: Aliwekwa wakfu na Kardinali Laurean Rugambwa mwaka wa 1992. Tangu mwaka huo alikuwa askofu wa Jimbo la Tunduru-Masasi hadi 2005, alipostaafu.


title: Raymond Mwanyika

text: Raymond Mwanyika (1930 - 24 Oktoba 2013) alikuwa askofu Mkatoliki nchini Tanzania.


title: Raymond Mwanyika

text: Aliwekwa wakfu na Kardinali Laurean Rugambwa mwaka wa 1971. Tangu mwaka huo alikuwa askofu wa Jimbo la Njombe hadi 2002, alipojiuzulu.


title: Agapiti Ndorobo

text: Agapiti Ndorobo (amezaliwa 14 Agosti 1954) ni askofu Mkatoliki nchini Tanzania.


title: Agapiti Ndorobo

text: Aliwekwa wakfu na Kardinali Polycarp Pengo mwaka wa 1995. Tangu mwaka huo, ni askofu wa Jimbo la Mahenge.


title: Agapiti Ndorobo

text: Kwa asili, Askofu Ndorobo ni Mrangi.


title: Tarcisius Ngalalekumtwa

text: Tarcisius Ngalalekumtwa (amezaliwa 25 Oktoba 1948) ni askofu Mkatoliki nchini Tanzania.


title: Tarcisius Ngalalekumtwa

text: Aliwekwa wakfu na Papa Yohane Paulo II mwaka wa 1989 kama askofu mwandamizi wa Jimbo Katoliki la Sumbawanga.


title: Tarcisius Ngalalekumtwa

text: Tangu tarehe 21 Novemba 1992, ni askofu wa Jimbo la Iringa.


title: Tarcisius Ngalalekumtwa

text: Alipata kuwa rais wa Baraza la Maaskofu Katoliki Tanzania (2012-2018).


title: Bruno Pius Ngonyani

text: Bruno Pius Ngonyani (amezaliwa 8 Agosti 1945) ni askofu Mkatoliki nchini Tanzania.


title: Bruno Pius Ngonyani

text: Aliwekwa wakfu na Papa Yohane Paulo II mwaka wa 1991. Tangu mwaka huo, ni askofu wa Jimbo la Lindi.


title: Severine Niwemugizi

text: Severine Niwemugizi (amezaliwa 3 Juni 1956) ni askofu Mkatoliki nchini Tanzania.


title: Severine Niwemugizi

text: Aliwekwa wakfu na Askofu Mkuu Anthony Peter Mayala mwaka wa 1997. Tangu mwaka huo, ni askofu wa Jimbo la Rulenge-Ngara.


title: Severine Niwemugizi

text: Pia ni mkurugenzi wa Radio Kwizera Ngara.


title: Severine Niwemugizi

text: Aliwahi kuwa rais wa Baraza la Maaskofu Katoliki Tanzania (2000-2006).


title: Mkorosho

text: Mkorosho, pia mbibo au mkanju ("Anacardium occidentale"), ni mti unaozaa korosho, moja baina ya jozi za kulika zinazopendwa kabisa. Kokwa haimo ndani ya tunda lakini inaambata chini lake. Matunda yanaitwa mabibo au makanju pia.


title: Placidus Gervasius Nkalanga

text: Placidus Gervasius Nkalanga, O.S.B. (19 Juni 1919 - 18 Desemba 2015) alikuwa askofu wa Kanisa Katoliki nchini Tanzania.


title: Placidus Gervasius Nkalanga

text: Aliwekwa wakfu na Papa Yohane XXIII mwaka 1961.


title: Placidus Gervasius Nkalanga

text: Tangu 1969 alikuwa askofu wa Jimbo la Bukoba hadi 1973 alipojiuzulu ili kujiunga na utawa wa Wabenedikto huko Hanga (Songea) alipoishi hadi kifo chake.


title: Placidus Gervasius Nkalanga

text: Aliwahi kuwa rais wa Baraza la Maaskofu Katoliki Tanzania (1969-1970).


title: I Can't Live Without My Radio

text: "I Can't Live Without My Radio" ni single kiongozi kutoka katika albamu ya kwanza ya LL Cool J, "Radio". Ilitolewa mnamo mwaka wa 1985 kupitia studio za Def Jam Recordings na zote -litungwa na kutayarishwa na LL Cool J na Rick Rubin. Wimbo huu ulipata mafanikio mwanana, imeiweka katika nafasi ya #15 kwenye chati za Hot R&B/Hip-Hop Singles & Tracks na mpaka leo hii huhesabiwa na wengi kwamba ni moja kati ya nyimbo bora za hip hop zilizowahi kurekodiwa. "I Can't Live Without My Radio" ilitolewa na single -liofuatia I Can Give You More.


title: I Can Give You More

text: I Can Give You More ni single ya pili kutoka katika albamu ya kwanza ya LL Cool J, Radio. Ilitolewa mnamo mwaka wa 1985 chini ya studio ya Def Jam Recordings na ulitungwa na kutayarishwa na Rick Rubin na LL Cool J. Wimbo ulishika nafasi ya #21 kwenye chati za Hot R&B/Hip-Hop Songs. I Can Give You More lilikuwa toleo jengine la single ya I Can't Live Without My Radio upande-B.


title: Rock the Bells

text:
Rock the Bells ni single ya tatu kutoka katika albamu ya kwanza ya LL Cool J, Radio. Ilitolewa mnamo mwaka wa 1985 na Def Jam Recordings. Ilitungwa na LL Cool J na kutayarishwa na Rick Rubin. Rock the Bells ilifikia kiwango cha #17 kwenye chati za Hot R&B/Hip-Hop Songs. Wimbo huu baadaye ukaja-kusampuliwa na yeye mwenye LL Cool J kwa ajili ya wimbo wake wa "Mama Said Knock You Out", kutoka katika albamu yake ya yenye jina sawa na la wimbo huo.
Eminem, DJ Jazzy Jeff na The Roots waliuimba wimbo huu wa “Rock The Bells” kwenye VH1 Hip Hop Honors ikiwa kama kuonyesha shukrani kwa Def Jam.


title: You'll Rock

text: You'll Rock ni single ya tano kutoka katika albamu ya kwanza ya LL Cool J, You'll Rock. Ilitolewa mnamo mwaka wa 1985 katika studio ya Def Jam Recordings na ilitungwa na kutayarishwa na Rick Rubin na LL Cool J. Wimbo ulihahakiwa kuwa kwamba ndiyo wa nne katika single zote kutoka albamu na wa mwisho kupata mafanikio katika orodha hiyo, kwa kushika kilele cha #59 kwenye chati za Hot R&B/Hip-Hop Songs.


title: Jimbo kuu

text: Jimbo kuu ni jimbo yenye hadhi ya juu upande wa sheria za Kanisa kwa msingi wa historia, wingi wa watu au waamini n.k.


title: Jimbo kuu

text: Kwa kawaida lina majimbo ya kandokando chini yake.


title: Jimbo kuu

text: Askofu anayeongoza jimbo la namna hiyo anaitwa Askofu mkuu.


title: Jimbo kuu

text: Katika Kanisa Katoliki anavaa shingoni nguo maalumu inayoitwa "pallium" kama Papa, kumaanisha kwamba anashiriki mamlaka yake ya juu katika kanda ya Kanisa kadiri ya sheria za Kanisa.


title: Jimbo kuu

text: Mwaka 2009 duniani kulikuwa na majimbo makuu kabisa 4, majimbo makuu 540 yenye majimbo chini yake na mengine 77 yasiyo na majimbo chini yake.


title: Hamilton, Ontario

text: Hamilton ni mji mkubwa wa tatu katika mkoa la Ontario. Kunako mwaka wa 2006, idadi ya wakazi ilikuwa 504,559. Eneo lake ni 227.70 m. Mji upo m 75–324 kutoka juu ya usawa wa bahari.


title: Hamilton, Ontario

text: Jina la mji lilitolewa kwa heshima ya George Hamilton, ambao walianzisha mji.


title: Hamilton, Ontario

text: Mji ulianzishwa mwaka 1846.


title: Makanisa Katoliki ya Mashariki

text: Makanisa Katoliki ya Mashariki ni madhehebu 23 ya Ukristo ambayo yanafuata mapokeo mbalimbali ya Mashariki katika ushirika kamili na Askofu wa Roma (Papa), hivyo pia na Kanisa Katoliki lote duniani.


title: Makanisa Katoliki ya Mashariki

text: Mapokeo hayo ni hasa yale ya Aleksandria (Misri), Antiokia (kihistoria jiji la Siria, leo nchini Uturuki), Konstantinopoli (kihistoria jiji la Ugiriki, leo nchini Uturuki), Armenia na Wakaldayo (kihistoria Mesopotamia, leo Iraq).


title: Makanisa Katoliki ya Mashariki

text: Baadhi ya mapokeo hayo yamezaa matawi, kama ya Misri yale ya Ethiopia na Eritrea.


title: Makanisa Katoliki ya Mashariki

text: Pamoja na hayo, kama Makanisa ya Waorthodoksi, hayo pia yanaambatana na utamaduni wa taifa, na kuyafanya yagawanyike kiutawala hata kama teolojia, liturujia n.k. zinaendelea kuwa zilezile kadiri ya mapokeo.


title: Makanisa Katoliki ya Mashariki

text: Kwa jumla yanakubali kuwa mapadre watu waliooa lakini hawana maaskofu waliooa.


title: Makanisa Katoliki ya Mashariki

text: Chanzo cha Wakatoliki wa Mashariki ni tofauti: baadhi (hasa wale wa Kanisa la Wamaroni) wanadai kuwa wamedumu tangu mwanzo katika ushirika kamili na Papa, au walijikuta hawana tena mawasiliano na Patriarki wao kutokana na hali ya siasa, hivyo wakaanza kushirikiana na Kanisa la Kilatini (hasa Kanisa la Waalbania wa Italia). Wengine wametokana na makubaliano kati ya Papa na baadhi ya Waorthodoksi walioona umuhimu wa kuwa na umoja naye, hata wakakubali kutengana na Makanisa yao ya asili (kwa mfano Kanisa Katoliki la Kisiria la Malankar]).


title: Makanisa Katoliki ya Mashariki

text: Kwa mengine mengi ni kwamba siku za nyuma kulikuwa na majaribio mbalimbali ya Mapapa ya kuunganisha Makanisa ya Kiorthodoksi na Kanisa la Roma baada ya mafarakano yaliyotokea hasa katika karne ya 5. Majaribio hayo kwa jumla yalishindikana, lakini pengine yalisababisha mafarakano mapya katika makanisa ya Kiorthodoksi ambamo askofu fulani alikubali mamlaka ya Papa na kuungana na Kanisa la Roma pamoja na wafuasi wake. Mara kadhaa hao walikuwa wanagombea vyeo vikuu katika Makanisa ya Kiorthodoksi, halafu wakaamua kuungana na Papa baada ya kutochaguliwa katika makanisa yao ya asili. Kwa sababu hiyo, wanatazamwa vibaya na Waorthodoksi.


title: Makanisa Katoliki ya Mashariki

text: Siku hizi Kanisa Katoliki limetamka wazi kwamba halina tenga mipango kama hiyo katika kulenga umoja na madhehebu mengine, bali linafuata njia za ekumeni.


title: Makanisa Katoliki ya Mashariki

text: Mtaguso wa pili wa Vatikano uliyazungumzia Makanisa Katoliki ya Mashariki na kuyatolea hati "Orientalium Ecclesiarum" ili yastawi upya na kuwa daraja kati ya Wakatoliki na Waothodoksi.


title: Makanisa Katoliki ya Mashariki

text: Kuna Makanisa 23 yaliyounganika hivyo na Roma. Kati ya hayo makubwa zaidi ni:


title: Makanisa Katoliki ya Mashariki

text: Katika Afrika yako hasa Makanisa ya:


title: Makanisa Katoliki ya Mashariki

text: Leo Wakatoliki wa Mashariki ni asilimia 1.5 ya Wakatoliki wote, yaani kwa jumla kuna takriban Wakristo milioni 17.5 katika makanisa haya.


title: Makanisa Katoliki ya Mashariki

text: Kati yao wengi wanafuata mapokeo ya Kisiria na ya Kigiriki.


title: Makanisa Katoliki ya Mashariki

text: Kwa kawaida Makanisa hayo yangetakiwa kuongozwa na Patriarki, lakini upinzani wa Waorthodoksi umefanya Papa asiyapatie cheo hicho yale yasiyokuwa nacho tayari. Badala yake kilibuniwa kile cha Askofu mkuu kabisa, ambacho kina mamlaka karibu sawa katika madhehebu makubwa 4: Waukraina, Wasiro-Malabari, Wasiro-Malankara na Waromania.


title: Makanisa Katoliki ya Mashariki

text: Mengi ya makanisa haya yanakubali kuwapa upadri waamini waliooa, lakini maaskofu na sehemu ya mapadri hawaoi. Kwa kawaida wanachagua maaskofu wao wenyewe watakaothibitishwa na Papa, tofauti na Wakatoliki wengi katika Kanisa la Kilatini ambako ni Papa anayemteua askofu mpya moja kwa moja.


title: Makanisa Katoliki ya Mashariki

text: Katika nchi kadhaa Makanisa mbalimbali ya Kikatoliki yanaishi kandokando, kwa mfano Misri kuna Kanisa la Kikopti-Katoliki, la Kigiriki-Katoliki, la Kiarmenia-Katoliki, la Kikaldayo-Katoliki na la Kilatini.


title: Makanisa Katoliki ya Mashariki

text: Mapadri (lakini si maaskofu) Wakatoliki wa mapokeo ya Kikopti, ya Kigiriki, ya Kiarmenia na ya Kikaldayo wanaweza kuwa na ndoa na huendesha Misa katika taratibu zao za kale; kumbe mapadri Walatini hawawezi kuwa na ndoa na hufuata liturujia ya Roma.


title: Makanisa Katoliki ya Mashariki

text: Wote hao hukubali uongozi wa Papa bila kushindana, yaani wengine wanahudumia Wakatoliki wa mapokeo ya Kikopti, wengine wale wa mapokeo ya Kigiriki, wengine wale wa mapokeo ya Kiarmenia, wengine wale wa mapokeo ya Kikaldayo na wengine wale wa mapokeo ya Kiroma, hasa wahamiaji kutoka nchi nyingine.


title: Askofu mkuu kabisa

text: Askofu mkuu kabisa ni cheo cha pekee kinachopatikana katika Makanisa Katoliki ya Mashariki 4 kati ya 22.


title: Askofu mkuu kabisa

text: Askofu huyo anaongoza mojawapo kwa mamlaka inayofanana na ile ya Patriarki, lakini hapewi na Papa jina hilo kwa sababu za kiekumeni, yaani kwa kuzingatia upinzani wa Waorthodoksi.


title: Wakatoliki wa Kale

text: Wakatoliki wa Kale ni jina linalotumika kujumlisha Wakristo wa Magharibi ambao wametengana na Askofu wa Roma hasa baada ya Mtaguso wa kwanza wa Vatikano (1869-1870) kutangaza dogma ya Papa kutoweza kukosea anapotamka rasmi jambo fulani kama fundisho la kudumu moja kwa moja.


title: Wakatoliki wa Kale

text: Wakristo hao walijipatia uaskofu halisi katika mlolongo wa Mitume kupitia Askofu wa Utrecht mwaka 1873, na baada ya hapo waliusambaza kwa madhehebu mengi, ambayo mengine kwa sasa hayana ushirika nao.


title: Wakatoliki wa Kale

text: Kumbe Wakatoliki wa Kale wana ushirika na Waanglikana.


title: Wakatoliki wa Kale

text: Imani na liturujia zao zinafanana na zile za Kanisa Katoliki, lakini taratibu zimekwenda mbali, kwa mfano kwa kukubali upadri kwa wanawake na kwa kiasi fulani ushoga.


title: Wakatoliki wa Kale

text: Baadhi ya Makanisa ya namna hiyo yanaunda "Umoja wa Utrecht" ulioanzishwa mwaka 1889 na kuwa na waamini 115,000 duniani mwaka 2016, wakiwa karibu wote wakazi wa Ulaya Magharibi na Poland.


title: Mtaguso wa nne wa Konstantinopoli

text: Mtaguso wa nne wa Konstantinopoli ni jina linalotumiwa na Wakristo kwa namna tofauti, kadiri wanavyokubali au kukataa uhalali na uekumeni wa mitaguso fulanifulani.


title: Mtaguso wa nne wa Konstantinopoli

text:
Kanisa Katoliki linahesabu kuwa Mtaguso mkuu wa nne ule uliofanyika tangu tarehe 5 Oktoba 869 hadi 28 Februari 870.
Uliitishwa na Kaisari Basili I wa Bisanti na Papa Adrian II (867-872) kwa sababu mwisho wa ikonoklastia katika sinodi ya mwaka 843 ulikuwa umeacha athari kubwa katika Kanisa la Mashariki.


title: Mtaguso wa nne wa Konstantinopoli

text: Patriarki Metodi wa Konstantinopoli (843-847) alijitahidi kutuliza pande zote, lakini hakufaulu.


title: Mtaguso wa nne wa Konstantinopoli

text: Alipofariki, malkia Teodora, akitawala kwa niaba ya mtoto Mikaeli III wa Bisanti alilazimisha nafasi yake ishikwe na Ignas I (847-858), mmonaki mwenye msimamo mkali, ambaye hatimaye aliondoshwa.


title: Mtaguso wa nne wa Konstantinopoli

text: Badala yake alichaguliwa mlei msomi Fosyo ambaye kwa siku chache alipewa daraja na kutawazwa, lakini kufikia Februari 859 lililotea farakano kati ya waliomkubali yeye na waliomkubali Ignas I.


title: Mtaguso wa nne wa Konstantinopoli

text: Ndipo Fosyo alipojitahidi kuungwa mkono na Papa Nikolaus I (858-867), ambaye kwanza alimkubali pamoja na pendekezo la Kaisari Mikaeli III la kuitisha mtaguso uliofanyika Konstantinopoli kati ya Aprili na Agosti 861 wakihudhuria maaskofu zaidi ya 300.


title: Mtaguso wa nne wa Konstantinopoli

text: Papa hakupendezwa na maamuzi ya mtaguso huo, akashindana na Kaisari kimaandishi kwa sababu za kiutamaduni na za kisiasa pia.


title: Mtaguso wa nne wa Konstantinopoli

text: Hapo Fosyo alipata nguvu dhidi ya Papa akaitisha mtaguso uliovunja umoja kati ya Makanisa ya Mashariki na yale ya Magharibi mwaka 867, akithubutu kwa mara ya kwanza kumhukumu Papa kama mzushi na kutaka kumuondoa madarakani.


title: Mtaguso wa nne wa Konstantinopoli

text: Kumbe Kaisari mpya alimrudisha Ignas I kuwa Patriarki na pamoja naye akamuomba Papa atume mabalozi kwa mtaguso mwingine wa kufanyika Konstantinopoli.


title: Mtaguso wa nne wa Konstantinopoli

text: Mtaguso ulipoanza tarehe 5 Oktoba 869 walikuwepo tu maaskofu wakuu 5 na maaskofu wengine 7, lakini walikuwepo mabalozi wa Mapatriarki wa Antiokia na Yerusalemu (wale wa Aleksandria walifika baadaye).


title: Mtaguso wa nne wa Konstantinopoli

text: Waliokuwa upande wa Fosyo walikubaliwa kuhudhuria kuanzia tarehe 7 Oktoba wakamtetea sana dhidi ya msimamo wa Papa, lakini wakashindwa na kutengwa (29 Oktoba).


title: Mtaguso wa nne wa Konstantinopoli

text: Baada ya miezi mitatu mtaguso uliendelea tarehe 12 Februari 870, wakiwepo maaskofu 67 walioongezeka tena hadi kufikia 103 siku ya mwisho (28 Februari), lilipotolewa tamko la imani pamoja na kanuni 26 kuhusu teolojia na sheria, bila ya kutoa mafundisho mapya. Pamoja na idadi yenyewe kutokuwa kubwa sana, ni muhimu kwamba walikuwepo maaskofu wakuu 37 kati ya 40.


title: Mtaguso wa nne wa Konstantinopoli

text: Kwa kuwa mtaguso huu haukukubaliwa sana huko Konstantinopoli (hasa baada ya Fosyo kurudia Upatriarki mwaka 877), na pande mbili zilishindwa zaidi na zaidi kuelewana, uliitishwa mtaguso mwingine, ambapo wafuasi wa Fosyo walikuwa ndio wengi.


title: Mtaguso wa nne wa Konstantinopoli

text: Baadhi ya Waorthodoksi wanahesabu mtaguso huo mpya (879-880), uliofuta maamuzi dhidi ya Fosyo, kuwa wa kiekumeni na kuukataa ule wa miaka 10 ya nyuma. Lakini wengine hawaukubali kuwa wa kiekumeni kwa sababu haukutoa mafundisho ya imani.


title: Mtaguso wa nne wa Konstantinopoli

text: Ingawa wajumbe wa Papa Yohane VIII (872-882) walikubali kwanza maamuzi wa mtaguso huo ili kudumisha amani, na labda hata yeye mwenyewe, waandamizi wake waliukataa, na Fosyo mwenyewe aliondoshwa tena mwaka 886.


title: Susanne Wenger

text: Susanne Wenger, pia Adunni Olurisa, (* 4 Julai 1915 mjini Graz (Austria); † 12 Januari 2009 mjini Oshogbo, Nigeria) alikuwa msanii kutoka Austria aliyekaa muda mrefu Nigeria na kuunganisha mitindo ya sanaa za Ulaya na Afrika. Aliingia katika dini ya jadi ya Wayoruba akatambuliwa kama kuhani na kupewa jina la kineyeji.


title: Susanne Wenger

text: Susanne Wenger alizaliwa Austria kama mtoto wa wazazi Waaustria-Waswisi. Mjini Graz alianza kusoma sanaa akaendela kusoma uchoraji huko Vienna. Alishiriki katika mapambano ya kisiasa akapinga maungano ya Austriana Ujerumani. Wakati wa utawala wa kifashisti hakuonyesha picha zake. Baada ya vita alichora kwa ajili ya magazeti fulani yenye mwelekeo wa kijamii.


title: Susanne Wenger

text: Alitembelea Italia, Uswisi na Ufaransa alipoolewa na Mjerumani Ulli Beier. Pamoja na Beier alihamia Nigeria ambako mumewe alipewa nafasi ya kufundisha kwenye chuo kikuu cha Ibadan.


title: Susanne Wenger

text: Baada ya kufika Nigeria Wenger aligonjeka na kifua kikuu. Madaktari walishindwa kumsaidia hadi alitembelewa na babalawo au mganga wa Kiyoruba aliyeweza kumtibu. Baada ya uponyaji huu Wenger alijishughulisha sana na utamaduni, dini na sanaa ya Wayoruba akajenga nyumba yake mjini Oshogbo. Hapa alitumia muda mwingi katika msitu ulio patakatifu pa mungu-mama Osun. Ilipoonekana ya kwamba msitu huu ulikuwa hatarini kuharibiwa alinunua eneo na kupamba eneo la patakatifu kwa kazi za sanii zake.


title: Susanne Wenger

text: Alifundisha wasanii wengi Wanigeria akishirikiana nao katika shule yake ya „New Sacred Art“. Mume wake alikaa naye lakini baadaye alirudi Ujerumani wakati Wenger alibaki Oshogbo. Baada ya kuingizwa katika siri za dini ya Kiyoruba akapewa cheo cha kuhani na jina la Adunni Olosuria. Msitu mtakatifu wa Osun ulipokelewa katika orodha ya urithi wa dunia ya UNESCO.


title: John Bauer

text: John Bauer (4 Juni 1882 - 20 Novemba 1918) alikuwa mchoraji kutoka Uswidi. Yeye alisoma katika Chuo cha Sanaa mjini Stockholm. Picha zake unapatikana katika kitabu "Bland tomtar och troll" (Baina ya Mibilikimo na Majitu).


title: Billboard 200

text: "Billboard" 200 ni safu ya kutaja albamu za muziki na ma-EP 200 zenye-mauzoya juu huko nchini Marekani. Safu hii huchapishwa kila wiki na jarida la "Billboard". Mara kwa mara hutumiwa kufikisha au kutoa habari za umaarufu wa msanii au kundi la wasanii. Mara kwa mara, rekodi bora itakumbukwa kwa kufika kwake katika "nafasi ya kwanza", hizo albamu zao ambazo zimeuza zaidi kuliko nyingine angalau katika wiki moja.


title: Billboard 200

text: Chati hii imeegemea sana upande mmoja tu wa mauzo (mauzo ya rejareja na yale ya dijitali) ya albamu huko nchini Marekani. Mauzo ya nyimbo yanaanza siku ya Jumatatu na kuishia Jumapili. Chati mpya inachapishwa kwa Alhamis inayofuata ikiwa na tarehe ya toleo lijalo la Jumamosi.


title: Fabolous

text: John David Jackson (amezaliwa tar. 18 Novemba 1977) ni msanii wa rekodi za hip hop kutoka nchini Marekani. Anafahamika zaidi kwa jina la kisanii kama Fabolous. Alikulia mjini Brooklyn huko New York City, alikuwa mmoja kati marapa wa East Coast ambao waliathiriwa na muziki wa Southern hip hop. Moja kati ya kazi zake za awali ambayo ilimletea umaarufu ni pamoja na "Can't Deny It" mnamo 2001, kutoka katika albamu yake ya kwanza ya "Ghetto Fabolous". Fabolous ametoa albamu tano, ambazo zote kwa ujumla zimeuza nakala zaidi ya milioni tatu huko nchini Marekani.


title: Fabolous

text: Fabolous alizaliwa John David Jackson mnamo tar. 18 Novemba 1977, na wazazi wenye asili ya Kiafrika-Kiamerika na Kidominika. Alikulia huko Bedford-Stuyvesant jirani kidogo na Brooklyn, New York. Wakati anasoma elimu ya juu, Fabolous akaanza kujifua katika masuala ya muziki wa rap. Alialikwa kurap moja kwa moja kipindi cha redio cha DJ Clue na kwenye WQHT Hot 97, ambapo kulimpatia uwezo wa kuweza kuingia mkataba na studio ya Desert Storm Records. Alipata kushirikishwa kwenye mamixi tepu kibao ya DJ Clue na mamixi tepu mengine mingi tu ya wasaniii wa Roc-A-Fella.


title: Joan Baez

text: Memsahib Joan Chandos Báez (Staten Island, New York, 9 Januari 1941), Joan Baez, ni mwimbaji kutoka nchi ya Marekani.


title: Joan Manuel Serrat

text: Joan Manuel Serrat i Teresa (Barcelona, 27 Desemba 1943) ni mwimbaji kutoka nchi ya Hispania.


title: Rufus Wainwright

text: Rufus Wainwright (Rhinebeck, Nueva York, 22 Julai 1973) ni mwimbaji kutoka nchi ya Marekani.


title: Nana Mouskouri

text: Memsahib Nana Mouskouri (Kigiriki, Nάνα Μούσχουρη, Chania, Creta, 13 Oktoba 1934) ni mwimbaji kutoka nchi ya Ugiriki.


title: Hugo Birger

text: Hugo Birger (12 Januari 1854 - 17 Juni 1887) alikuwa mchoraji kutoka Uswidi. Yeye alikuwa mwanafunzi katika shule ya sanaa mjini Stockholm. Mwaka 1887 alipata medali kwa picha zake "Syndafallet" (kuanguka ya mwanadamu). Uchoraji zake unapatikana katika Jumba la Sanaa la Göteborg na Makumbusho ya Uswidi mjini Stockholm.


title: Francesco Totti

text: Francesco Totti (amezaliwa 27 Septemba 1976 katika mji wa Roma) alikuwa mchezaji wa kandanda wa Italia akicheza kama mshambuliaji katika klabu ya A.S. Roma katika ligi ya Serie A ya Italia.


title: Internazionale Milano

text: Internazionale Milano, maarufu kama Inter au Inter Milan kwa wasio wataliano ni klabu ya mpira wa miguu iliyopo Milano nchini Italia. Ni moja ya timu zinazoheshimika duniani. Timu hii ilianzishwa mwaka 1908 na mashabiki wa AC Milan ambao walitaka timu iruhusu wachezaji wa kigeni ndio maana ikapata jina la Internazionale (ya kimataifa).


title: Kevin Peter Hall

text: Kevin Peter Hall (9 Mei 1955 – 10 Aprili 1991) alikuwa mwigizaji wa filamu kutoka nchini Marekani. Alifahamika sana kwa kucheza kwake katika filamu kama vile "Misfits of Science", "Prophecy", "Without Warning", na "Harry and the Hendersons". Alitambulika mno kwa kucheza uhusika wa filamu ya "Predator" na "Predator 2".


title: Kevin Peter Hall

text: Hall alizaliwa mjini Pittsburgh, Pennsylvania. Baba'ke, Marcus Alvarez, alikuwa na urefu wa futi 6' 6" na mama'ke, Sylvia Hall, alikuwa na urefu wa futi 6' 2". Kwa urefu wa 7' 2", yeye alikuwa mrefu kupita wote katika familia ya wanandugu sita wa kiume, ambao wote wana zaidi ya 6' 5". Wakati wa masomo yake ya elimu ya juu katika shule ya Penn Hills High School, alifanya vyema sana katika mpira wa kikapu na kupata ufadhili wa kwenda kujiendeleza katika Chuo Kikuu cha George Washington huko mjini Washington, D.C.. Akiwa chuo, Hall aliendelea kucheza mpira wa kikapu na kujikita zaidi katika Sanaa za Tamthilia. Baada ya kumaliza, Hall akahamia nchini Venezuela kucheza mpira wa kikapu.


title: Kevin Peter Hall

text: Hall amefanya igizo lake kwa mara ya kwanza mnamo mwaka wa 1979 kwenye filamo moja hivi ya kutisha ya "Prophecy". Kwa kufuatia kimo chake kirefu, mara nyingi sana alicheza uhusika wa jitu la kutisha. Ameonekana kama "kiumbe cha ajabu" kwenye filamu ya kutisha ya mwaka wa 1980, "Without Warning", na vilevile kacheza kama "Gorvil" kwenye filamu ya kutisha ya televisheni mnamo 1982, "Mazes and Monsters". Mnamo mwaka wa 1985, amepata kucheza kama mshiriki mwenzi kwenye mfululizo mfupi wa "Misfits of Science". Mwaka uliofuatia, Hall bado tena kacheza kama jitu la kutisha kwenye picha moja hivi ya kusisimua ya "Monster in the Closet", ikifuatiwa na uhusika wa "Harry" kwenye "Harry and the Hendersons".


title: Kevin Peter Hall

text: Mnamo mwaka wa 1986, Hall alipata kucheza kama Predator kwenye filamu ya "Predator", ambayo imechezwa na nyota Arnold Schwarzenegger. Wakati wa hatua za utengenezaji wake, Predator ilibidi ichezwe na Jean-Claude Van Damme, ambaye alicheza katika vijisehemu kaadhaa vya kwanza vya Predator, lakini havikupewa kete. Watayarishaji wakaamua kuchukua mshiriki mwingine ambaye ni Hall hivyo basi Predator ameweza kuwashinda wahusika wa kawaida wa filamu. Hall akaenda tena kwenye mfululizo wa pili wa filamu ya Predator 2 mnamo mwaka wa 1990.


title: Kevin Peter Hall

text: Kwa kufuatia uhusika wake wa kwenye "Predator", Hall amepata kuonekana tena kwenye "Big Top Pee-wee" (1988), na alipata kuuza sura kwenye "". Kuanzia 1989 hadi 1990, alikuwa na uhusika wa kujirudia kwenye ucheshi wa NBC almaarufu kama "227". Mnamo mwaka wa 1990, Hall akarudia tena uhusika wake kama Harry kwenye ambao unatokana na filamu. Alikuja kufa wa msimu wa kwanza wa mfululizo.


title: Kevin Peter Hall

text: Hall amekutana na mwigizaji Alaina Reed wakati wanafanya matayarisho ya kipindi cha televisheni cha "227". Wawili hao waliona kwenye kipindi, halafu baadaye kwenye maisha ya kweli.


title: Kevin Peter Hall

text: Wakati anafanyia kazi katika mfululizo wa "Harry and the Hendersons", Hall alitangaza kwamba alipatwa na UKIMWI baada ya kupata damu iliyoambukizwa wakati kuongezewa. Mnamo tar. 10 Aprili 1991, Hall alikufa kwa kichomi. Alikufa akiwa na umri wa miaka ipatayo 35.


title: Oak Park, Illinois

text: Oak Park ni mji wa Marekani katika jimbo la Illinois. Pia ni pambizo wa Chicago upande wa magharibi ya mji.


title: Oak Park, Illinois

text: Kwa mujibu wa sensa iliyofanyika mnamo mwaka wa 2003, mji una wakazi wapatao 50,824 wanaoishi katika mji huu. Eneo lake ni 12 km².


title: Oak Park, Illinois

text: Ernest Hemingway alizaliwa katika Oak Park.


title: Carl Larsson

text: Carl Larsson (28 Mei 1853 - 22 Januari 1919) alikuwa mchoraji, interior designer na mwanachama wa Nyendo ya Sanaa na Crafts kutoka Uswidi. Yeye alizaliwa katika Stockholm na familia yake ilikuwa maskini sana. Yeye alisoma katika Chuo cha Sanaa mjini Stockholm.


title: Mtaguso wa kwanza wa Laterano

text: Mtaguso wa kwanza wa Laterano unahesabiwa na Kanisa Katoliki mtaguso mkuu wa tisa katika historia yake, wa kwanza kufanyika Magharibi. Ulianza tarehe 18 Machi ukamalizika tarehe 11 Aprili 1123.


title: Mtaguso wa kwanza wa Laterano

text: Mahali pake ni kwenye Kanisa kuu la Roma huko Laterano, mtaa wa Roma (Italia) alipokuwa anaishi askofu wake. Hukohuko baadaye ilifanyika mitaguso mingine minne ya Karne za Kati. Umuhimu wa kanisa hilo ulipungua hasa baada ya Papa kuhamia Vatikano.


title: Mtaguso wa kwanza wa Laterano

text: Mtaguso uliitishwa na Papa Callixtus II (1119-1124) mnamo Desemba 1122, mara baada ya Mapatano ya Worms, ya kwanza kufanyika kati ya Papa na Dola Takatifu la Kirumi, iliyofurahisha sana wanakanisa, hata mwaka huo ulitajwa kuwa mwanzo wa kipindi kipya.


title: Mtaguso wa kwanza wa Laterano

text: Mapatano hayo yalikomesha desturi ya walei kuteua viongozi wa Kanisa na wa utawa, yakitenganisha shughuli za kiserikali na zile za kidini, na kukubali kwamba mamlaka ya kiroho inatokana na daraja takatifu.


title: Mtaguso wa kwanza wa Laterano

text: Ili kuthibitisha mapatano hayo, Papa alialika Roma maaskofu wote wa Magharibi. Waliohudhuria kweli walikuwa zaidi ya 900, wakiwemo maaskofu zaidi ya 300 na maabati 600 hivi. Papa mwenyewe aliendesha vikao.


title: Mtaguso wa kwanza wa Laterano

text: Hakuna hati za mtaguso, ila matunda yake. Tunachojua ni kwamba Mapatano hayo yalisomwa yakapitishwa rasmi, pamoja na kanuni 22 au 25, ambazo nyingi zilikuwa zimeshapitishwa zamani.


title: Mtaguso wa pili wa Laterano

text: Mtaguso wa pili wa Laterano, uliofanyika kuanzia tarehe 4 hadi 11 Aprili 1139 chini ya Papa Inosenti II (1130-1143), unahesabiwa na Kanisa Katoliki kuwa mtaguso mkuu wa kumi.


title: Mtaguso wa pili wa Laterano

text: Ni wa pili kufanyika Magharibi, kwenye Kanisa kuu la Roma (Italia).


title: Mtaguso wa pili wa Laterano

text: Mtaguso ulihitajika kutokana na farakano lililotokea mwaka 1130 alipofariki Papa Honori II (1124-1130): hapo makardinali waligawanyika kuhusu Mapatano ya Worms, ambayo mwaka 1122 yalikuwa yamekomesha Mashindano kuhusu uteuzi wa maaskofu.


title: Mtaguso wa pili wa Laterano

text: Isitoshe, kulikuwa na ushindani kati ya koo mbili za Roma, yaani Frangipane na Pierleoni.


title: Mtaguso wa pili wa Laterano

text: Tarehe 14 Februari 1130, makardinali 16 waliosimama upande wa familia ya Frangipane walimchagua Gregorio Papareschi, aliyejiita Papa Inosenti II.


title: Mtaguso wa pili wa Laterano

text: Saa chache baadaye, Pietro Pierleoni alichaguliwa na makardinali wengine na kujiita papa Anakleti II.


title: Mtaguso wa pili wa Laterano

text: Hatimaye, kwa msaada wa Bernardo wa Clairvaux, Inosenti II alishinda na kukubaliwa na wengi, ingawa hakuweza kuhamia Roma mpaka baada ya mpinzani wake kufa (1138).


title: Mtaguso wa pili wa Laterano

text:
Mtaguso ulipaswa kurekebisha matokeo ya farakano hilo. Basi
Inosenti II alifungua kikao na kuondoa madarakani maaskofu waliomfuata mpinzani wake.


title: Mtaguso wa pili wa Laterano

text: Halafu papa alikusudia kuendeleza juhudi za urekebisho za Mtaguso wa kwanza wa Laterano. Hivyo zikapitishwa kanuni 30, ambazo nyingi kati yake zilikuwa za kurudia zile za zamani kuhusu usimoni, mapadri wenye wake n.k.


title: I'm Bad

text: "I'm Bad" (pia huandikwa I'm BAD) ni single ya kwanza kutoka katika albamu ya pili ya LL Cool J, "Bigger and Deffer". Ilitolewa mnamo mwaka wa 1987 kupitia studio za Def Jam Recordings na ilitayarishwa na kundi la watayarishaji The L.A. Posse na LL Cool J mwenyewe, na Russell Simmons akiwa kama mtayarishaji mkuu wa single. I'm Bad imefanya chati kadhaa katika "Billboard Charts", ikiwa pamoja na 84 kwenye Billboard Hot 100, 4 kwenye Hot R&B/Hip-Hop Songs, 23 kwenye Hot Dance Music/Maxi-Singles Sales, 34 kwenye Hot Dance Music/Club Play na 7 kwenye UK Singles Chart. Single hii ilifuatiwa na "I Need Love" na "Go Cut Creator Go".


title: Alpena, Michigan

text: Alpena ni mji wa Marekani katika jimbo la Michigan. Kwa mujibu wa sensa iliyofanyika mnamo mwaka wa 2000, mji una wakazi wapatao 11,000 wanaoishi katika mji huu. Mji upo m 180 kutoka juu ya usawa wa bahari.


title: Allah Peliharakan Sultan

text: Allah Peliharakan Sultan ni Wimbo wa Taifa wa Brunei. Kiswahili: "Mungu ambariki sultani".


title: Allah Peliharakan Sultan

text: Huimbwa kwa lugha ya kitaifa Kimalay. Wimbo ulitungwa mwaka 1947 na kufanywa wimbo la taifa kwa Brunei mwala 1951, wakati usultani huu bado ilikuwa nchi lindwa ya Uingereza.


title: Allah Peliharakan Sultan

text: Uliendelea kuwa wimbo wa taifa tangu uhuru mwaka 1984. Watoto wa shule huuimba kila asubuhi.


title: Transnistria

text: Transnistria ni jamhuri katika Moldova ya Mashariki. Inataka kuwa huru, lakini haiungwi mkono na mataifa mengine, isipokuwa Urusi ambao unaisaidia bila kuitambua rasmi.


title: Transnistria

text: Eneo lote ni la km² 4,163 (maji 2.35%).


title: Transnistria

text: Wakazi ni 475,665 (2015).


title: Du gamla, du fria

text: Du gamla, du fria ni Wimbo wa Taifa wa Uswidi. Kiswahili: "Wewe kale, Wewe bure". Imeandikwa 1844. Richard Dybeck aliandika.


title: Inno e Marcia Pontificale

text: Inno e Marcia Pontificale ni Wimbo wa Taifa wa Vatikani.


title: Inno e Marcia Pontificale

text: Muziki wake ulitungwa -bila maneno- mnamo mwaka 1869 na Charles Gounod kwa ajili ya sikukuu ya Papa Pius IX kuwa kasisi tangu miaka 50. Uliitwa "Marche pontificale" (Kifaransa kwa "Muziki wa kimaandamano kwa Papa").


title: Inno e Marcia Pontificale

text: Mwaka 1949 Papa Pius XII aliutangaza kuwa muziki rasmi wa Vatikani.


title: Inno e Marcia Pontificale

text: Wakati ule mpigakinanda wa Vatikani, Antonio Allegra (1905–1969) alitunga maneno kwa muziki katika lugha ya Kiitalia kama ifuatavyo:


title: Inno e Marcia Pontificale

text:
Roma immortale di Martiri e di Santi,
Roma immortale accogli i nostri canti:
Gloria nei cieli a Dio nostro Signore,
Pace ai Fedeli, di Cristo nell'amore.
A Te veniamo, Angelico Pastore,
In Te vediamo il mite Redentore,
Erede Santo di vera e santa Fede;
Conforto e vanto a chi combatte e crede,
Non prevarranno la forza ed il terrore,
Ma regneranno la Verità, l'Amore.


title: Inno e Marcia Pontificale

text:
Ewe Roma ya milele, ya wafiadini na watakatifu,
Roma ya milele, pokea nyimbo zetu
Utukufu kwa Mungu, Bwana wetu mbinguni
Amani kwa waumini kutoka Kristo katika upendo.


title: Inno e Marcia Pontificale

text:
Tunakuja kwako, ewe mchungaji wa kimalaika,
Katika wewe twamwona Mwokozi mpole
Mrithi mtakatifu wa imani ya kweli na takatifu
Mfariji na kimbilio kwa wanaopigania imani


title: Inno e Marcia Pontificale

text:
Mbavu na tishio hazitashinda
lakini ukweli na upendo vitatawala


title: Chuo Kikuu cha Witwatersrand

text:
Chuo Kikuu cha Witwatersrand, Johannesburg ni mojawapo ya vyuo vikuu bora vya Afrika Kusini lililoko katika maeneo ya kaskazini ya katikati mwa Johannesburg. Kinajulikana vizuri zaidi kama Wits University . Chuo hiki kina mizizi yake katika sekta ya madini, kama ilivyo Johannesburg na Witwatersrand kwa ujumla.
Mwaka wa 1959, sheria ya "Extension of Education Act" iliweka vikwazo kwa usajili wa wanafunzi weusi kwa karibu kipindi chote cha sera ya kibaguzi; hata hivyo, viongozi kadhaa weusi mashuhuri walihitimu kutoka chuo hiki. Kilimaliza ubaguzi tena punde tu kabla ya kukomeshwa kwa sera ya kibaguzi ya apartheid mwaka wa 1990. Baadhi ya wakosoaji wengi wa enzi ya kibaguzi, wa aidha asili ya kizungu au Kiafrika, walikuwa wakati moja wanafunzi na wahitimu wa chuo hiki.


title: Chuo Kikuu cha Witwatersrand

text: Chuo hiki kilianzishwa kama shule mjini Kimberley mwaka wa 1896 kama "South African School of Mines". Miaka minane baadaye, mnamo mwaka wa 1904 shule ilihamia Johannesburg na kubadili jina lake kwa "Transvaal Technical Institute". Ilibadilisha jina lake mwaka wa 1906 kuwa "Transvaal University College". Mnamo 1908 tawi la shule la Pretoria lilianzishwa, halafu mwaka wa 1910 shule tena iligeuza jina lake na kuwa "South African School of Mines and Technology". Hatimaye, mwaka 1922, shule ilipandishwa cheo na kuwa chuo kikuu kamili baada ya kukifanya Chuo kuwa "Chuo Kikuu cha Witwatersrand". Eneo la Milner Park, kaskazini-magharibi mwa Braamfontein lilitambuliwa kama makao ya kampasi mpya ya chuo kikuu, na ujenzi ulianza mwaka huo. Kulikuwa kuwe na vitivo sita vilivyotoa shahada ya digrii katika Chuo hiki: sanaa, sayansi, utabibu, uhandisi, sheria, na biashara.


title: Chuo Kikuu cha Witwatersrand

text:
Chuo kilipata kukua pakubwa baada ya kuidhinishwa kwake kama chuo kikuu, ongezeko kutoka wanafunzi 6,275 tu mwaka wa1963 hadi zaidi ya 16,400 mwaka wa 1985. Mwaka wa 1964, katika Maktaba ya Kitivo cha Tiba ilihamishwa hadi baraste ya Esselen Street, katika sehemu ya Hillbrow Johannesburg. Katika miaka ya 1960, chuo kilifungua shule nyingi mpya na majengo, na kutwaa pango la chokaa mawe lililo maarufu kwa vifaa vya kale linalopatikana Sterkfontein. Shule ya Uzamili ya Biashara ilianzishwa baadaye mwaka 1968 katika Parktown.
Shamba karibu na Sterkfontein liitwaalo Swartkrans lenye utajiri wa vifaa vya kale lilinunuliwa mwaka wa 1968, na haki za kulifukua zilipatikana kwa madhumuni ya kipalaontolojia Makapansgat, katika Jimbo la Limpopo. Mwaka uliofuata, makao ya Ernest Oppenheimer yalifunguliwa karibu na shule ya Biashara Parktown, na baadaye mwaka huo huo, idara za kliniki katika shule mpya ya Utabibu ilipofunguliwa. Mwaka wa 1976, Lawson's Corner iligeuzwa jina na kuitwa University Corner. Seneti House, jengo kuu la utawala la chuo kikuu, lilikamilika mwaka wa 1977. Chuo kikuu kilipata upanuzi mkubwa mwaka wa 1984, na kupata Milner Park showgrounds kutoka kwa Transvaal Agricultural Society, na kuifanya kampasi ya magharibi.
Mwaka wa 1984, jengo la Chama cha Migodi lilifunguliwa . Njia kubwa kwa jina la Amic Deck ilijengwa kuvukia barabara kuu ya De Villiers Graaff ambayo huigawanya kampasi mara mbili, ikiunganisha pande za mashariki na magharibi. Mwaka 2004, Chuo cha Elimu cha Johannesburg kilijumuishwa katika Wits kama kampasi ya elimu chini ya mpango wa elimu wa kitaifa wa mageuzi ya idara ya elimu katika Afrika Kusini.


title: Chuo Kikuu cha Witwatersrand

text: Mfumo wa THE- QS World University Rankings imeipa Wits nafasi ya 301 ulimwenguni kwa Shahada za kwanza.


title: Chuo Kikuu cha Witwatersrand

text:
Chuo Kikuu kimegawanywa katika kampasi za taaluma tano. Kampasi ya Braamfontein (ambayo hutumika kama kampasi kuu ya usimamizi) imegawanywa katika kampasi za Mashariki na Magharibi na M1 (De Villiers Graaff Highway) na baraste ya Yale. Kampasi mzima Imepakana na barabara ya Empire (kaskazini), baraste ya Jan Smuts (Mashariki), barabara za Jorrissen na Enoch Sontonga (kusini) na ile ya Annet (magharibi). Kampasi ya kihistoria ya mashariki ndio makao ya vitivo vya sayansi na masomo ya kibinadamu, na vile vile Seneti na utawala wa Chuo Kikuu. Kampasi ya magharibi ni makao ya vitivo vya biashara na uhandisi. Kampasi kuu ndio makao ya makazi 6 yaani makazi ya Sunnyside na Jubilee (makazi ya wanafunzi wa kike), makao ya wanaume (makazi ya College na Dalrymple), Majumba ya Barnato, David Webster, West Campus Village na International House.
Katika kampasi ya Braamfontein kuna taasisi tatu za masomo, zote zikiwa Parktown. Kampasi ya Elimu ya Wits hujishughulisha na elimu, ambayo ni shule katika Kitivo cha Masomo ya Kibinadamu. Kampasi ya elimu inajivunia kuwa na makazi matatu ya wanafunzi wa kike; yaani Girton, Medhurst na Reith Hall. Mashariki ya kampasi ya elimu (upande wa pili wa barabara ya York), ndio makao ya Shule ya Udaktari ambayo ni makao makuu ya utawala wa Kitivo cha taaluma ya sayansi ya afya.
Magharibi ya kampasi ya elimu (upande wa pili wa Victoria Avenue) ndipo makao ya Shule ya Biashara ya Wits. Ni Shule ya biashara inayoongoza na inayoheshimika zaidi Afrika Kusini. Ndani ya mipaka ya shule ya biashara mna Majumba ya Ernest Oppenheimer (makao ya wanafunzi wa kiume) na pia Parktown Village I.
Mashariki ya kampasi ya elimu ni Wits Medical School, ambayo imehusishwa na moja wapo wa hospitali 4 za kufundisha - Charlotte Maxeke Johannesburg Academic Hospital.
Kuna vituo ambavyo si vya kitaaluma ingawa vinajulikana na Chuo Kikuu kama kampasi. Hivi ni Graduate Lodge, Campus Lodge, South Court na Kituo cha Braamfontein; zote zikiwa katika kampasi Kuu ya Braamfontein. Aidha kuna Parktown Village II na Knockando Halls (za wanaume) katika Parktown, na makao ya Essellen Street Hillbrow.


title: Chuo Kikuu cha Witwatersrand

text: Chuo Kikuu kina vitivo vitano:


title: Chuo Kikuu cha Witwatersrand

text: Kitivo hiki hutoa shahada mbalimbali, za kwanza na shahada ya Uzamili katika uhasibu, biashara, uchumi, usimamizi, na sheria. Kinajivunia kuwa na shule ya biashara inayoheshimika yaani Wits Business School, pamoja na shule ya kuhitimu kujitoa kwa umma na usimamizi wa maendeleo. Kitivo hiki hushiriki katika mpango wa WitsPlus, mpango wa ziada kwa wanafunzi.


title: Chuo Kikuu cha Witwatersrand

text: Hiki kina shule za Sanaa, Elimu, Sayansi, Fasihi na Masomo ya Lugha miongoni mwa wengine.


title: I Need Love

text: "I Need Love" ilikuwa single ya pili kutoka katika albamu ya pili ya LL Cool J, "Bigger and Deffer". Wimbo huu huhesabiwa kama rap ballad ya kwanza na ilitolewa mnamo mwezi wa Septemba katika mwaka wa 1987. Ilifikia nafasi ya #1 kwenye chati za Hot R&B/Hip-Hop Songs na #14 kwenye chati za Billboard Hot 100 wakati huohuo inakuwa nyimbo ya kwanza katika nyimbo za rap kufurahia umaarufu zaidi katika chati za Ufalme wa Muungano, kwa kufikia #8 katika UK Singles Chart. Single hii ilishinda tuzo ya Soul Train Music Award for Best Rap - Single mnamo 1987. Wimbo huu uliwekwa nafasi ya #13 kwenye orodha ya Nyimbo Bora 100 za Rap na About.com. Namba kwenye orodha ya VH1 ya Nyimbo Kali 100 za Hip Hop.


title: Yenisey

text: Yenisey au Yenisei (Kirusi: Енисей) ni mto mrefu wa Siberia, Urusi. Urefu wake ni 3487 km. Iko katika mkoa wa Tuva, Krasnoyarsk Krai na Hakasia.


title: Mlango wa La Pérouse

text: Mlango wa La Pérouse (Kijapani: Mlango wa Soya) ni jina la mlangobahari unaotenganisha visiwa vya Japani na Urusi. Upande wa kusini kipo kisiwa cha Hokkaido (Japani) na upande wa kaskazini kisiwa cha Sakhalin (Urusi).


title: Mlango wa La Pérouse

text: Unaunganisha bahari ya Japani na bahari ya Okhotsk. Sehemu nyembamba ya mlangobahari ina upana wa kilomita 43. Kina cha maji hakizidi mita 40.


title: Mlango wa La Pérouse

text: Jina la mlangobahari limetokana na mpelelezi Mfaransa Jean-François de La Pérouse, aliyepita hapa mwaka 1787 akachora ramani ya kwanza ya sehemu hii na kuandika habari zake.


title: Jiji la Quebec

text: Quebec (Kifaransa: "Ville de Québec"; Kiingereza: "Quebec City") ni mji mkuu na mji wa pili katika mkoa wa Quebec. Mwaka 2006 ilikuwa na wakazi 491,142 mjini, pamoja na mitaa ya jirani rundiko la mji lina wakazi 715,515. Eneo lake ni 454.26 km². Mji upo m 5 kutoka juu ya usawa wa bahari.


title: Jiji la Quebec

text: Jina la Saskatoon ni ya Kialgonquin, maana yake ni "ambapo mto linakuwa nyembamba lenye".


title: Jiji la Quebec

text: Mji ulianzishwa mwaka 1608.


title: Erik Thulin

text: Erik Thulin (amezaliwa 1974 mjini Linköping, Uswidi) ni askari na mwandishi kutoka Uswidi.


title: David Goldblatt

text: David Goldblatt (amezaliwa 29 Novemba 1930 mjini Johannesburg, Afrika Kusini) ni mpigapicha. Alipata tuzo Hasselbladspriset mwaka 2006.


title: Nargis

text: Nargis Dutt (, ; 1 Juni 1929 – 3 Mei 1981), alizaliwa na jina la "Fatima Rashid" alkini alifahamika zaidi kwa jina lake la kisanii kama Nargis, alikuwa mwigizaji wa filamu kutoka nchini India. Huhesabiwa kama mmoja kati ya waigizaji filamu wakali katika historia ya sinema za Kihindi. Alipata kuonekana kwa mara ya kwanza akiwa kama mtoto kwenye seti ya "Talash-E-Haq" mnamo 1935, lakini kazi yake ya uigizaji ilianza rasmi 1942 na "Tamanna". Wakati wa kazi zake ambazo zilitamba sana kunako miaka ya 1940 na 60, Nargis amepata kuonekana katika kazi kadhaa zenye-mafanikio, vilevile kwenye kazi ambazo ziliheshimika vibaya mno, nyingi katika hizo humshirikisha mwigizaji mwenzi na mtengenzaji wa filamu Raj Kapoor. Moja kati ya nyusika maarufu alizocheza ni pamoja na Radha (-liopa kushindanishwa kwenye Academy Award)- "Mother India" (1957), kazi ambayo alijipatia tuzo ya kama mwigizaji bora na Filmfare Awards na Karlovy Vary International Film Festival. Mnamo 1958, Nargis ameolewa na mshiriki mwenzake wa katika filamu ya "Mother India", mwigizaji Sunil Dutt, na akaachana na masuala ya soko la filamu. Alionekana mara kadhaa tu kwenye filamu za miaka ya 60.


title: Mbilimbi

text: Mbilimbi au mbirimbi ("Averrhoa bilimbi") ni mti unaozaa mabilimbi. Mti huu unatoka Asia na umepandwa sana katika kisiwa cha Unguja (Zanzibar).


title: Mbono

text: Mbono au mbono kaburi ("Jatropha curcas") ni mti au kichaka ambacho makokwa yake (mabono) yatoa mafuta yanayofaa. Mafuta haya hutumika ili kutengeneza mafuta ya kikaboni (biodiesel au petroli kutoka mimea).


title: Mbono

text: Kuna vichaka vingine ambacho huitwa mbono pia, k.m.:


title: Mtaguso wa tatu wa Laterano

text: Mtaguso wa tatu wa Laterano uliitishwa na Papa Aleksanda III (1159-1181) ufanyike huko Roma mwaka 1179, kutokana na Amani ya Venezia kati ya Kaisari Federiko I wa Ujerumani na Lega Lombarda ya Italia kaskazini.


title: Mtaguso wa tatu wa Laterano

text: Unahesabiwa na Kanisa Katoliki kama mtaguso mkuu wa kumi na moja.


title: Mtaguso wa tatu wa Laterano

text: Ulihudhuriwa na viongozi wa Kanisa 300 na kufanyika katika vikao vitatu, tarehe 5 Machi, 7 Machi na 19 Machi 1179.


title: Mtaguso wa tatu wa Laterano

text: Ulijadili masuala mbalimbali na kuyatungia kanuni 27 na kutangua zile zilizotolewa na antipapa Paskali III. Kati ya maamuzi muhimu zaidi, mmojawapo ulihusu uchaguzi wa Papa, ukidai thuluthi mbili za kura za makardinali wote, bila ya kutofautisha haki za makundi yao matatu.


title: Wakamaldoli

text: Wakamaldoli ni Wabenedikto wanaomfuata mkaapweke Romwaldo, mwanzilishi wa monasteri ya Camaldoli (Italia) katika karne ya 11.


title: Wakamaldoli

text: Urekebisho huo wa umonaki wa Benedikto wa Nursia uliathiri vizuri sana Kanisa Katoliki hasa kupitia kardinali wake Petro Damiani aliyepigania urekebisho wa Kanisa lote kuanzia Upapa.


title: Wakamaldoli

text: Kufuatana na himizo la Mtaguso wa pili wa Vatikano kwa wamonaki kuanzisha monasteri katika nchi za misheni, Wakamaldoli wa kike walifungua nyumba nchini Tanzania karibu na Mafinga (mkoa wa Iringa), ambayo kisha kustawi imeanza kuzaa matawi.


title: Papa Alexander V

text: Alexander V (anajulikana pia kama "Petro wa Kandia", 1339 – 3 Mei 1410) kwa mtazamo rasmi wa Kanisa Katoliki alikuwa antipapa wakati wa Farakano la Magharibi (1378–1417), ingawa wanahistoria wengine wanamuona kuwa Papa halisi.


title: Papa Alexander V

text: Aliogoza kuanzia 26 Juni 1409 hadi kifo chake mwaka 1410.


title: Antipapa

text: Antipapa (kutoka Kilatini ambapo lina maana ya "Mpingapapa") ni jina linalotumiwa na wanahistoria kumtajia askofu yeyote aliyejidai kuwa Papa wa Roma, lakini madai yake hayakukubaliwa na wengi wakati wake, au hayakubaliwi na Kanisa Katoliki wakati huu.


title: Camaldoli

text: Camaldoli ni monasteri muhimu katika eneo la msitu la kijiji cha Poppi, katika mkoa wa Toscana, Italia.


title: Camaldoli

text: Ndiyo asili ya tawi la Wakamaldoli wa wamonaki Wabenedikto.


title: Camaldoli

text: Ilianzishwa mwaka 1023 hivi na Romwald abati kwa ruhusa ya askofu Tedaldo wa Arezzo.


title: Shirika la Yesu

text: Shirika la Yesu (kwa Kilatini Societas Iesu, kifupi "S.J." au "S.I." au "SJ" au "SI") ni shirika kubwa la watawa wanaume 19,216 katika Kanisa Katoliki, lililoenea katika nchi 112 za kontinenti 6.


title: Shirika la Yesu

text: Wanashirika wanaitwa Wajesuiti na ni maarufu pia kwa elimu yao ya juu katika fani mbalimbali, za kidunia na za kidini.


title: Shirika la Yesu

text: Mwanzilishi wake ni Ignas wa Loyola, Mhispania ambaye alikuwa mwanajeshi. Mwaka 1521 alijeruhiwa vibaya vitani. Alipokaa hospitalini muda mrefu akasikia wito wa Mungu uliobadilisha maisha yake. Kisha kuacha jeshi, akamtolea Bikira Maria upanga wake akawa "Mwanajeshi wa Kiroho". Alifuata kwa juhudi zote maisha ya kiroho na kutunga Mazoezi ya Kiroho ili kuongoza watu wamfuate Yesu Kristo.


title: Shirika la Yesu

text: Mwaka 1534, Ignas alikusanya vijana sita wakaweka nadhiri za ufukara, useja mtakatifu na utiifu, halafu ile ya kumtii daima Papa.


title: Shirika la Yesu

text: Kisha kusoma teolojia akapadrishwa. Akakusanya kikundi cha marafiki akiwaongoza kujenga maisha ya kiroho kwa njia ya mazoezi ya pekee. Wote walifuata utaratibu uleule. Kila mwaka walikutana kwa kipindi cha sala, kutafakari na kusoma kilichofuata hatua au mbinu maalumu. Wengi walianza kumfuata na chama chake kikakubaliwa na Papa mwaka 1540.


title: Shirika la Yesu

text: Shirika la Yesu lilikuwa chombo muhimu sana cha urekebisho wa Kikatoliki kikiwa jumuia ya mapadri iliyoongozwa na "Jenerali" wake akitumia nidhamu ya kijeshi.


title: Shirika la Yesu

text: Shabaha kuu ilikuwa kutetea Kanisa chini ya Papa.


title: Shirika la Yesu

text: Kila mwanachama alitakiwa kuwa na elimu ya juu. Hivyo Kanisa Katoliki liliimarika katika teolojia, jambo lililowahi kukazwa zaidi na Waprotestanti.


title: Shirika la Yesu

text: Mapadri Wajesuiti walifanya hasa kazi ya ualimu wakiunda shule na kufundisha vijana elimu pamoja na upendo kwa Kanisa Katoliki.


title: Shirika la Yesu

text: Mkazo mwingine ulikuwa kufufua utaratibu wa maungamo. Popote Ulaya Wajesuiti walikuwa washauri hasa wa watawala Wakatoliki. Waliposikiliza ungamo la dhambi zao walipata nafasi nzuri ya kuwapa mawazo na kusababisha hatua za serikali dhidi ya Waprotestanti.


title: Shirika la Yesu

text: Hivyo kwa athari ya Wajesuiti polepole Uprotestanti ulirudi nyuma katika nchi za Ulaya ambako wakazi wengi walikuwa wameanza kufuata mafundisho ya Martin Luther na Calvin lakini watawala walikuwa bado Wakatoliki.


title: Shirika la Yesu

text: Papa Fransisko ni wa kwanza kutokea shirika hilo.


title: Peter Eriksson

text: Lars-Johan Peter Eriksson (* 3 Agosti 1958 Tranås, Småland) ni mwanasiasa kutoka nchi ya Uswidi. Ni mmoja wa viongozi wa Mazingira Green Party nchini Uswidi. Mwaka 2002 alichaguliwa bungeni.


title: Tetemeko la ardhi nchini Chile 2010

text: Tetemeko la ardhi nchini Chile 2010 lilikuwa tetemeko la ardhi nchini Chile. Ilijiri 27 Februari 2010. Angalau watu 800 walikufa.


title: Mtaguso wa nne wa Laterano

text: Mtaguso wa nne wa Laterano (1215) unahesabiwa na Kanisa Katoliki kama mtaguso mkuu wa kumi na mbili.


title: Mtaguso wa nne wa Laterano

text: Uliitishwa na Papa Inosenti III (1198-1216) kama kilele cha kazi yake.


title: Mtaguso wa nne wa Laterano

text: Ulihudhuriwa na maaskofu zaidi ya 400 (wakiwemo mapatriarki wa Kilatini wa Konstantinopoli na Yerusalemu na wawakilishi wa wale wa Antiokia na Aleksandria), na wakuu wa watawa zaidi ya 800, mbali na mabalozi wa watawala wa nchi mbalimbali.


title: Mtaguso wa nne wa Laterano

text: Mada kuu zilikuwa Vita vya msalaba, Mashindano kuhusu uteuzi wa viongozi wa Kanisa, mamlaka ya Papa, mwenendo wa makleri, mashirika ya kitawa, imani (kuhusu ekaristi n.k.), na wajibu wa Wakristo wote kupokea sakramenti ya kitubio walau mara moja kwa mwaka.


title: Mtaguso wa nne wa Laterano

text: Kutokana na wingi na umuhimu wa mafundisho na maamuzi yaliyotolewa, mtaguso huo unahesabiwa kuwa kati ya ile iliyoathiri zaidi Kanisa hadi leo.


title: Mtaguso wa nne wa Laterano

text: Mtaguso uliitishwa mjini Roma na Papa Inosenti III kwa hati "Vineam Domini Sabaoth", iliyotolewa tarehe 19 Aprili 1213.


title: Mtaguso wa nne wa Laterano

text: Papa mwenyewe ndiye aliyefungua kikao kwa hotuba ya kusisimua tarehe 11 Novemba 1215, naye tarehe 30 Novemba alipendekeza kanuni 70 ambazo zilipitishwa bila ya kupingwa.


title: Mtaguso wa nne wa Laterano

text: Hivyo mtaguso huo ulizidi kukusanya mamlaka ya Kanisa mikononi mwa Papa.


title: UNESCO-IHE

text:
UNESCO-IHE ni kifupi cha "United Nations Educational, Scientific and Cultural Organization - Institute for Hydrological Education", au Taasisi ya Elimu ya Maji ya UNESCO.
Ni taasisi ya kimataifa kwa ajili ya elimu ya maji iliyoanzishwa rasmi mwaka 2003. UNESCO-IHE inaendeleza kazi iliyoanzishwa na IHE mwaka 1957. Wakati huo IHE ilikuwa ikitoa stashahada ya juu katika fani ya uhandisi wa maji na utaalamu wa kiufundi kwa nchi zinazoendelea.


title: UNESCO-IHE

text: Taasisi ya Kimataifa ya maji, UNESCO-IHE ipo katika mji wa Delft nchini Uholanzi (Netherlands), na inamilikiwa na nchi zote wanachama wa Shirika la Umoja wa Mataifa la Elimu, Sayansi na Utamaduni (UNESCO). Ilianzishwa kama taasisi la daraja la kwanza kwa mujibu wa UNESCO kwa ushirikiano na Serikali ya Uholanzi.


title: UNESCO-IHE

text: Ni taasisi kubwa zaidi ya elimu ya maji duniani, na taasisi pekee katika mfumo wa Umoja wa Mataifa iliyopewa mamlaka ya kutoa shahada za uzamili katika sayansi.


title: UNESCO-IHE

text: Majukumu ya UNESCO-IHE yanaainishwa kama ifuatavyo : Tangu ianzishwe mwaka 1957, taasisi ya IHE -kama ilivyojulikana- imeshatoa stashahada kwa wataalamu(wahandisi na wanasayansi) zaidi ya elfu kumi na nne( 14,000) wengi wao kutoka nchi zinazoendelea, za mpito zinazowakilisha nchi mia moja na sitini(160) (Wahandisi na wanasayansi) karibu kabisa kutoka zinazoendelea / mpito ya nchi, anayewakilisha 160 nchi. Na imeshatunuku shahada ya falsafa (PhD) kwa watahini za sabini na tano(75),na kufanya utafiti mblimbali na kujenga uwezo wa kitaalamu katika miradi duniani kote.


title: Naughty by Nature

text: Naughty by Nature ni kundi mshindi wa Grammy Award-wakiwa kama kundi bora la muziki wa hip hop kutoka nchini Marekani. Kundi lilitamba sana wakati wa kuanzishwa kwake kunako mwaka wa 1989. Kundi linaunganishwa na msanii kama vile Treach, Vin Rock, na DJ Kay Gee. Kundi lilianzishwa mjini East Orange, New Jersey (kimazungumzo hutajwa kama "Illtown" kunako miaka ya 1980). Kundi lilianza kuonekana kawa mara ya kwanza kwenye uwanja wa muziki mnamo 1989 kwa kutoa albamu yao iliyoitwa "Independent Leaders" wakiwa chini ya jina lao la awali la New Style. Albamu ikalizalisha kibao ambacho kimepata sifa chache cha "Scuffin' Those Knees". Baada ya kutoa albamu yao ya kwanza, kundi likashauriwa na mzaliwa mwenzao wa huko mjini New Jersey - Queen Latifah, na baadaye wakabadilisha jina lao na kuwa Naughty by Nature.


title: Naughty by Nature

text: Kibao chao cha kwanza Naughty by Nature kuwa maarufu ni wimbo ulioitwa "O.P.P.," ambacho kilichukua samapuli ya kibao cha Jackson 5, "ABC", na kilitolewa mnamo mwaka wa 1991 kutoka katika albamu yao yenye-jina-sawa na lao, "Naughty by Nature". Wimbo ulifikia nafasi ya #6 kwenye chati za Billboard Hot 100 , ina-kifanya kuwa moja kati ya vibao vilivyopata mafanikio katika historia ya nyimbo za rap kufikia kiwango hicho. Wimbo umepata kujuliakana sana katika tamaduni mashuhuri, kwa kutajwa kwenye vipindi vya TV na filamu kama vile "The Fresh Prince of Bel-Air", "Malibu's Most Wanted", "Monk", na "The Office". "O.P.P." pia imepata sifa za juu mno, kwa kutajwa kuwa moja kati ya single bora 100 za rap za muda wote mnamo 1998 na jarida la "The Source", and being ranked the 20th best single of the 90s by "Spin" magazine


title: Naughty by Nature

text: Albamu imezalisha kibao kingine kikali cha "Everything's Gonna be All Right" (kibao hiki pia kiliitwa "Ghetto Bastard" katika baadhi ya matoleo kamilifu). Wimbo huo umeelezea maendeleo ya Treach kukulia katika umaskini, na sasa anaishi katika maisha yaliyobora. Nguvu ya mafanikio ya kibao hicho na cha "O.P.P.", imepekea kusukuma albamu kwenda katika platinamu.


title: Naughty by Nature

text: Kwa kufuatia mzaliwa mwenzi wao wa New Jersey, Tony D, kuwashataki Naughty by Nature kwa kuiba sampuli ya biti ya albamu yake ya "Music Makes You Move" na kuitumia kwenye kibao chao cha "O.P.P." Mpango mzima ulikuja kuwekwa sawa mahakamani. Baina ya maalbamu, kundi pia limepata ushindi kabambe na kibao chao cha "Uptown Anthem", kutoka katika kibwagizo cha filamu ya mwaka wa 1992 ya "Juice". Treach pia amepata kuuza sura kwenye filamu hiyo, ndiyo mara yake ya kwanza kucheza filamu. Rapa mwenzao 2Pac pia amepata kucheza kwenye filamu hiyo, na Treach akawa rafiki yake. Hii ilimwongoza zaidi kutaka kucheza filamu kwa Treach na urafiki mkubwa na 2Pac. Pale 2Pac alipokufa mnamo mwaka wa 1996, Treach ametengeneza wimbo wa kumuenzi 2Pac, ulioitwa "Mourn You Till I Join You".


title: Naughty by Nature

text: Baadaye, kundi likawa na vibao kedekede kutoka katika albamu yao ya tatu ilioitwa "19 Naughty III" na "Poverty's Paradise" pekee. Albamu zote mbili zimefikia #1 kwenye chati za R&B/Hip-Hop Charts. "Hip Hop Hooray" ulikuwa wimbo wenye mafanikio kutoka katika albamu ya "19 Naughty III". Video yake iliongozwa na Spike Lee na imehusisha wasanii wengine maarufu wa hip hop wa mwanzoni mwa miaka ya 1990, ikiwa ni pamoja na Queen Latifah, Eazy-E, Run-D.M.C., na Da Youngstas. "Poverty's Paradise" imeshinda tuzo ya Grammy Award mnamo mwaka wa 1996 ikiwa kama Albamu Bora ya Rap, na kibao kikali kutoka humo kilikuwa "Feel Me Flow" ambacho kimeshika nafasi ya #17 kwenye chati za Billboard Hot 100.


title: Naughty by Nature

text: Albamu mpya ya Naughty by Nature iitwayo Anthem Inc. itaachiwa wakati wa kiangazi cha 2010.


title: Malibu's Most Wanted

text: Malibu's Most Wanted ni filamu ya vichekesho ya mwaka wa 2003 ambayo imetungwa na kuchezwa na Jamie Kennedy akiwa na washiriki wenzi Taye Diggs, Anthony Anderson, na Regina Hall.


title: Malibu's Most Wanted

text: Filamu hii ilitungwa na waanzilishi wa "MADtv", Fax Bahr na Adam Small, ambao pia wamesimama kama watayarishaji wa filamu hii.


title: Malibu's Most Wanted

text: Uhusika wa "B-Rad" awali ulionekana kipindi cha kujificha kwenye kamera cha Jamie Kennedy, "The Jamie Kennedy Experiment", lakini ilianza tangu enzi zake za ucheshi wake wa wima na kuufanya kama utaratibu endelevu.


title: Malibu's Most Wanted

text: Filamu inaanza katika maisha ya familia ya Bill Gluckman, seneta Myahudi Mzungu kutoka mjini Malibu, California ambaye anagombea Ugavana wa California. Mtoto wake Brad ni Wigger (Wigger ni nadharia ya mtu Mzungu anayefuata tabia au tamaduni za Wamarekani Weusi - hasa katika hip hop), amejipendekeza mwenyewe jina la utani la "B-Rad" licha ya kuwa na utajiri katika familia yake, maisha ya kivulini. Imetokea, wanachama wa Bwana Gluckman wa kampeni za kisiasa wamekuwa na wasiwasi na upuuzi wa Brad, tabia za kishenzi zinazopelekea kuharibu nafasi ya baba'ke asichaguliwe.


title: Malibu's Most Wanted

text: Wanachama wa kikosi cha kampeni kimekodisha waigizaji wawili, ambao hawajui undani zaidi wa maisha ya mjini zaidi ya B-Rad, kwa kuigiza kama majambazi, wakamtekanyara, na wakampeleka huko South Central Los Angeles ambapo walitumainia kwamba Brad ataogopa kwa kuwa yeye mzungu - hasa baada ya kushuhudia maisha ya kitaa yapo vipi. Kwa bahati mbaya kila aliyejiingiza, mpango unavurugika baada ya Brad kutaka kujihusisha na vikundi vya kihuni na baadaye akajiingiza mwenyewe na wale waigizaji waliotumwa kuja mzingua nao pia wanamwongoza pabaya.


title: East Orange, New Jersey

text: East Orange ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 65,000 wanaoishi katika mji huu. Mji upo m 50 kutoka juu ya usawa wa bahari.


title: Hackensack, New Jersey

text: Hackensack ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 40,000 wanaoishi katika mji huu. Mji upo m 6 kutoka juu ya usawa wa bahari.


title: Englewood, New Jersey

text: Englewood ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 30,000 wanaoishi katika mji huu. Mji upo m 9 kutoka juu ya usawa wa bahari. Eneo lake ni 12.8 km².


title: Teaneck, New Jersey

text: Teaneck ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 40,000 wanaoishi katika mji huu. Mji upo m 33 kutoka juu ya usawa wa bahari.


title: Maplewood, New Jersey

text: Maplewood ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 20,000 wanaoishi katika mji huu. Mji upo m 131 kutoka juu ya usawa wa bahari.


title: West Orange, New Jersey

text: West Orange ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 40,000 wanaoishi katika mji huu. Mji upo m 135 kutoka juu ya usawa wa bahari.


title: Independent Leaders

text: Independent Leaders ni jina la kutaja albamu ya kwanza ya kundi la muziki wa hip hop la Naughty by Nature. Albamu ilitolewa wakiwa wanatumia jina la New Style mnamo 1989 katika studio ya MCA Records. Matayarisho ya albamu yamefanywa na kundi wenyewe.


title: Atlantic City, New Jersey

text: Atlantic City ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 35,000 wanaoishi katika mji huu. Mji upo m 0 kutoka juu ya usawa wa bahari.


title: Paterson, New Jersey

text: Paterson ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 145,000 wanaoishi katika mji huu. Mji upo m 32 kutoka juu ya usawa wa bahari.


title: Sochi

text: Sochi ni mji wa Urusi katika mkoa wa Krasnodar Krai. Kwa mujibu wa sensa iliyofanyika mnamo mwaka wa 2002, mji una wakazi wapatao 330,000 wanaoishi katika mji huu. Mji upo m 30 kutoka juu ya usawa wa bahari.


title: Hifadhi ya Taifa ya Hell's Gate

text: Hifadhi ya Taifa ya Hell's Gate iko kusini mwa Ziwa Naivasha nchini Kenya, kaskazini magharibi mwa Nairobi. Mbuga ya Taifa ya Hell's Gate inapata jina lake kutokana na vifusi vyembamba vilivyovunjika kutoka kwa miinuko, kwa wakati mmoja ilikuwa vijito vya ziwa la kale lililolisha binadamu wa kwanza katika Bonde la Ufa. Ilianzishwa mwaka wa 1984. Mbuga hii ndogo inajulikana kwa wingi wake wa aina ya wanyamapori na kwa ajili mandhari yake. Hii ni pamoja na minara ya Fischer's Tower na Central Tower na Giba ya Hell's Gate. Hifadhi hii ya Taifa pia ni makao ya vituo vitatu vya nishati za mvuke zilizoko Olkaria. Hifadhi hii ina kambi tatu msingi na inajumuisha a Kituo cha Utamaduni wa Wamasai, kinachotoa elimu kuhusu kabila la Kimasai utamaduni na mila zake.


title: Hifadhi ya Taifa ya Hell's Gate

text: Hell's Gate National Park ilipata jina lake kutokana na kuvunjika kwembamba kwa miamba yake, ambayo kwa wakati mmoja ilikuwa vijito vya ziwa la kale lililolisha binadamu wa awali katika Bonde la Ufa. Ilipokea jina la "Hell's Gate" kutoka kwa Wapelelezi Fisher na Thomson mwaka wa 1883.


title: Hifadhi ya Taifa ya Hell's Gate

text: Katika miaka ya kwanza ya 1990, Mlima Longonot ulilipuka, na majivu yake bado yanaweza kupatikana ndani ya Hell's Gate. Stesheni ya mvuke ya Olkaria, ya kwanza ya aina yake barani Afrika, ilianzishwa mwaka wa 1981 na nishati za mvuke huzalisha chini ya Hell's Gate kutoka maeneo ya chemchemi za joto. Hifadhi hii ilifunguliwa rasmi mwaka wa 1984.


title: Hifadhi ya Taifa ya Hell's Gate

text: Mbuga ya Taifa ya Hell's Gate imekalia eneo ndogo kiasi kwa viwango vya Afrika. Hifadhi hii iko futi 5000 juu ya usawa wa bahari. Iko ndani ya Wilaya ya Nakuru, karibu na Ziwa Naivasha na wastani kutoka Nairobi. Mbuga iko baada ya mpinduko wa zamani katika barabara ya Nairobi kwenda Naivasha , na ina hali ya hewa ya joto na ukavu. Volkano za zamani za Olkaria na Hobley, zilizoko katika mbuga hii zinaweza kuonekana pamoja na miundo ya obsidian kutoka kwa mawe yaliyoyeyushwa na volkano kisha kupoa. Ndani ya Hell's Gate kuna Giba ya Hells Gate, na kuzungukwa na miamba miekundu ambayo ina hasho mbili za volkeno: Fischer's Tower na Central Tower. Kutoka kwa Central Tower kuna giba ndogo ambayo huelekea kusini na njia hushuka kutoka kwayo hadi katika chemchemi moto.


title: Hifadhi ya Taifa ya Hell's Gate

text: Kuna aina mbalimblai za wanyamapori katika mbuga hii, ingawa nyingi zake ni chache kwa idadi. Mifano ya wanyamapori wanaoonekana kidogo ni pamoja na simba, chui na duma. Hata hivyo, mbuga hii kihistoria imekuwa muhimu kama makao kwa tai nadra aina ya tumbusi mlakondoo. Kuna zaidi ya aina 103 za ndege katika Hifadhi hii, zikiwa ni pamoja na tai nderi, shakivale tumbo-jeupe, na barawai. Perere, Mbogo, punda milia, mbungu, kongoni, swara tomi na pia nyani hupatikana kwa kawaida.]]]] Hifadhi hii pia ni nyumbani kwa idadi ndogo ya korongo aina ya ngurunguru na tohe-milima.]]


title: Hifadhi ya Taifa ya Hell's Gate

text: Mbuga hii ni maarufu kutokana na ukaribu wake na Nairobi na pesa kidogo za kiingilio ikilinganishwa na mbuga nyingine za Taifa. Kutembea, kuendesha baiskeli, na kuendesha pikipiki ni shughuli zinazoruhusiwa ndani ya Hifadhi, jambo ambalo linaloruhusiwa katika hifadhi moja au mbili za taifa nchini Kenya. Gazeti la Daily Nation lilisifia kupanda mlima katika Hell's Gate kama "wa kusisimua". Pia ilipendekeza kituo cha Joy Adamson na kuendesha boti katika Ziwa Naivasha. Kituo cha Kitamaduni cha Wamasai hutoa elimu kuhusu kabila la Kimasai utamaduni na mila zao.


title: Hifadhi ya Taifa ya Hell's Gate

text: Hifadhi hii ina kambi tatu msingi. Pia kuna pumziko kadhaa karibu na Ziwa Naivasha, maarufu miongoni mwa watalii kwa michezo ya maji, ndege na kutazama wanyama katika mashamba ya kibinafsi na kufanya matembezi katika Crescent Island, Crater Lake, na Mlima Longonot.


title: Rivers State

text: Rivers State ni mojawapo wa majimbo 36 ya Nigeria. Mji wake mkuu ni Port Harcourt. Kusini limepakana na Bahari ya Atlantic, Kaskazini na jimbo la Imo Abiaand Anambra , Mashariki na jimbo la Akwa Ibom na Magharibi majimbo ya Bayelsa na Delta. Kama jimbo la Delta State, Rivers State ina Waigbo wengi wa koo tofauti, lakini wengi ni wa ukoo wa Ikwerre. Pia ogoni wa Ijaw wako kwa idadi chache.


title: Rivers State

text: Sehemu ya ndani ya jimbo hili ina Msitu wa mvua ya kitropiki; kuelekea pwani, mazingira ya Niger Delta huwa maumbile ya mabwawa ya mangrove.


title: Rivers State

text: Rivers State ilikuwa sehemu ya Oil Rivers Protectorate kuanzia 1885 hadi 1893, wakati ilikuwa sehemu ya Niger Coast Pretectorate. Mwakani 1900 kanda hii ilishikanishwa na maeneo huru ya Royal Niger Company na kuunda ukoloni wa Kusini mwa Nigeria.


title: Rivers State

text: Jimbo hili liliundwa mwakani 1967 kwa kugawanyishwa kwa Kanda ya Mashariki wa Nigeria. Kufikia mwaka 1996 jimbo hili lilijumuisha eneo ambalo kwa sasa ni Bayelsa State.


title: Rivers State

text:
Rivers State imegawanywa katika maeneo 23 ya Serikali za Mitaa (LGAs):
Jimbo la Rivers State ndilo lenye uchumi wa pili mkubwa zaidi nchini Nigeria, likifuata Lagos State ambalo ni la kwanza. Lilikuwa na jumla ya Pato la Taifa la dola za Marekani 21,073,410,422 ambalo ni kubwa kuliko mengi ya mapato ya mataifa ya Bara la Afrika. Bandari mbili kuu, Viwanja vya ndege, na viwanda mbalimbali vimeenea kote kwenye jimbo hili hasa katika mji mkuu wa Jimbo.


title: Queen Latifah

text: Dana Elaine Owens (amezaliwa tar. 18 Machi 1970), anafahamika zaidi kwa jina lake la kisanii kama Queen Latifah, ni rapa, mwigizaji, na mwimbaji kutoka nchini Marekani. Kazi zake Queen Latifah katika muziki, filamu na televisheni zimepelekea kupata tuzo ya Golden Globe, Screen Actors Guild Awards mbili, Image Awards mbili, Grammy Award, amechaguliwa mara sita kwenye Grammy, na kuchaguliwa tena kwenye Emmy Award na Academy Award.


title: Queen Latifah

text: Latifah alizaliwa na kukulia mjini Newark, New Jersey, binti wa Rita, mwalimu wa shule ambaye alifanya kazi katika shule ya Irvington High School ya mjini New Jersey, na Lancelot Owens, Sr, ambaye ni afisa wa polisi. Wazazi wake walitalikiana wakati Latifah akiwa na umri wa miaka kumi. Latifah alikulia katika kanisa la Kibaptist. Jina lake la kisanii, "Latifah" (لطيفة), maana yake "laini" na "mwanana" kwa Kiarabu, alipewa jina hilo na binamu yake wakati ana umri wa miaka minane. Daima msichana shupavu, urefu wa futi 5'10" wa Latifah alikuwa mtu wa mbele katika timu ya mpira wa kikapu ya shuleni kwake. Aliimba kipengele cha "Home" kutoka katika filamu ya muziki ya "The Wiz" katika mchezo wa kuigiza wa shuleni kwake.


title: Queen Latifah

text: Latifah alianza beatboxing kwa ajili kundi la rap la "Ladies Fresh". Latifah alikuwa mmoja kati ya wanachama wa toleo halisi la Flavor Unit, ambalo, kwa kipindi hicho, -likuwa kundi la Ma-MC walioungana na mtayarishaji DJ Mark the 45 King. Mnamo 1988, DJ Mark the 45 King alisikia toleo la mfano (demo) la single ya Latifah "Princess of the Posse" na kutoa demo ile kwa Fab Five Freddy, ambaye alikuwa mtangazaji wa "Yo! MTV Raps".


title: Queen Latifah

text: Freddy alimsaidia Latifah kuingia mkataba na Tommy Boy Records, ambao ndiyo waliotoa albamu ya kwanza ya Latifah, "All Hail the Queen" mnamo 1989, akiwa na umri wa miaka kumi na tisa. Mwaka huo, alionekana kama mwamuzi kwenye UK label Music of Life album "1989—The Hustlers Convention (live)". Mnamo 1998, ashirikiana na Ro Smith sasa ni Afisa Mtendaji Mkuu wa Def Ro Inc. akaweza kutayarisha na kutoa albamu yake ya nne ya hip-hop, "Order in the Court".


title: Queen Latifah

text: Baada ya "Order in the Court", Latifah akahamia jumla katika uimbaji wa mashairi ya muziki wenye viwango vya soul na jazz, ambapo awalia alikuwa akifanya kama ziada wakati anafanya rekodi za hip hop hapo awali. Mnamo 2004, ametoa albamu ya soul/jazz "The Dana Owens Album". Mnamo tar. 11 Julai 2007, Latifah aliimba katika Hollywood Bowl mjini Los Angeles ikiwa kama kifunguzi cha tamasha la moja kwa moja la jazz. Kabla ya kundi la watu wanaizidi kiaisi cha 12,400, nyuma yake kulikuwa na watu wanaopig vyombo wakiwa kumi na wengine watatu waimbaji-wa-kwa-nyuma, huitwa The Queen Latifah Orchestra. Baadaye 2007, Latifah ametoa albamu iliyoitwa "Trav'lin' Light". Jill Scott, Erykah Badu, Joe Sample, George Duke, Christian McBride, na Stevie Wonder wameuza sura ndani yake. It was nominated for a Grammy in the "Best Traditional Pop Vocal Album" category.


title: Queen Latifah

text: Mnamo 2009, Latifah, akiwa pamoja na Jubilation Choir, wamerekodi kibao kwenye albamu ya , wameurudia wimbo wa Oh Happy Day wa kina Edwin Hawkins Singers waliopatia umaarufu mnamo 1969.


title: Queen Latifah

text: Mnamo 2008, Latifah aliulizwa kama anaweza kutengeneza albamu nyingine ya hip hop. Alinukuliwa akisema kwamba albamu isha-kamilika tayari na itaitwa "All Hail the Queen II". Kulikuwa na fununu ya kwamba albamu ingeitwa "The 'L' Word". Alipoulizwa kuhusu fununu hizo, alieleza kwamba lilikuwa jaribio lake tu la "kuvuruga mibichwa ya watu" wanamzania kwamba ni msagaji. Mnamo tar. 12 Septemba 2008, Rolling Stone waliitoa taarifa ya kwamba Queen Latifah anapika albamu yake mpya itakayoitwa "Persona". Kasha la albamu hii linafanana na mchezo wa videoo wa Shin Megami Tensei: Persona. Wimbo "Cue the Rain" ulitolewa ukiwa kama single kiongozi kutoka katika albamu. Pia kuna wimbo kaimba na Missy Elliott.


title: Queen Latifah

text:
Kuanzia 1993-1998, Latifah alikuwa na uhusika katika ucheshi wa "Living Single" uliokuwa ukirushwa na Fox, pia alitunga na kuimba kwenye kibwagizo cha ucheshi huo. Alianza kazi zake za uigizaji wa filamu kwenye uhusika-saidizi wa mnamo 1991 na 1992 kwenye filamu za "House Party 2", "Juice", na "Jungle Fever". Alikuwa na kipindi chake mwenyewe cha majadiliano kilichokwenda kwa jina la "The Queen Latifah Show", kuanzia mwaka wa 1999 mpaka 2001. Pia alipata kuwa na uhusika wa kurudia-rudia kwenye msimu wa pili (1991-1992) wa kipindi mashuhuri cha NBC, "The Fresh Prince of Bel-Air".
Amepata kucheza kama mgeni mwalikwa kwenye ucheshi wa "Hangin' with Mr. Cooper" mnamo 1993.
Latifah ameonekana katika filamu kali ya mwaka wa 1996, "Set It Off" na kisha baadaye kupata uhusika-saidizi katika filamu ya Holly Hunter , "Living Out Loud" (1998). Amecheza kama Thelma mnamo 1999 kwenye filamu ya Jeffrey Deavers, "The Bone Collector", akiwa sambamba na Denzel Washington na Angelina Jolie.


title: Queen Latifah

text: Latifah alitunga kitabu kuhusu maisha yake, ambacho kilichapishwa mnamo 1999 na HarperCollins - Ladies First: Revelations of a Strong Woman (ISBN 0-688-15623-1).


title: Hebe Camargo

text: Hebe Maria Camargo (Taubaté, 8 Machi, 1929 - 29 Septemba, 2012) alikuwa mwimbaji na mwigizaji ya Brazil.


title: Screen Actors Guild Awards

text: Screen Actors Guild Awards ni jina la kutaja tuzo zinazotolewa kila mwaka na Screen Actors Guild (SAG) kutambulisha au kupambanua kazi zilizofanywa na wanachama wake (yaani, hutolewa kwa ajili ya wanachama wa SAG tu, basi). Kijisanamu kinachotolewa, kinamwonesha mwanaume aliye-mtupu kashikilia visanamu viwili - kimoja cha kuchekesha na kingine cha kusikitisha, kinaitwa Actor. Kina urefu wa inchi 16, uzani wa ratili 12, na ni kalibu ya shaba nzito.


title: Screen Actors Guild Awards

text: SAG Awards imekuwa moja kati ya sherehe kubwa za ugawaji wa tuzo huko mjini Hollywood tangu mwaka wa 1995.


title: NAACP Image Awards

text: NAACP Image Awards ni tuzo zinatolewa kila mwaka na American National Association for the Advancement of Colored People kutukuza au kutuza kazi zilizofanywa vyema na watu wa rangi tofauti katika filamu, televisheni, muziki, na fasihi.


title: NAACP Image Awards

text: Sawa tu na tuzo nyingine, kama vile Oscars na Grammys, kundi au jamii zote 35 za Image Awards huchaguliwa na wanachama wa NAACP. Pia kuna tuzo za vyeo au heshima kwa mtu fulani, ikiwa pamoja na Tuzo ya Rais, Tuzo ya Mwenyekiti, Mburudishaji wa Mwaka na The Image Award Hall of Fame.


title: Baptisti

text: Baptisti ni neno linalotumika pengine kuelezea kinachohusika na mapokeo maalumu ndani ya Ukristo wa Kiprotestanti na hasa kutajia mali au makanisa ya Wabaptisti au madhehebu ya Kibaptisti, ambayo ni kati ya yale yenye waumini wengi zaidi duniani. Wanakadiriwa kuwa milioni 110 katika jumuia 220,000.


title: Baptisti

text: Mapokeo hayo yamechukua jina lake kutokana na mkazo juu ya imani ya wafuasi wa Yesu Kristo kwamba wanapaswa kuzamishwa ndani ya maji mengi ili kuonyesha imani yao.


title: Baptisti

text: Kwa sababu hiyo Wabaptisti hawana desturi ya kutoa ubatizo kwa watoto wachanga.


title: Baptisti

text: Mbali ya msimamo huo, Wabaptisti wanatofautiana sana katika teolojia na miundo yao.


title: Baptisti

text: Msimamo wa Kibaptisti ulijitokeza kwanza Uswisi katika karne ya 16, lakini ulipata nguvu zaidi Uingereza katika karne ya 17.


title: Baptisti

text: Huko Marekani mwaka 1639 Roger Williams alianzisha kanisa la Kibaptisti mjini Providence, Rhode Island na John Clarke alianzisha kanisa la Kibaptisti mjini Newport, Rhode Island. Haieleweki vyema kanisa gani kati ya hayo lilifunguliwa kwanza. Kumbukumbu za makanisa yote mawili zimepotea.


title: Baptisti

text: Mbali na Marekani na Ulaya, siku hizi kuna Wabaptisti wengi hasa Nigeria (milioni 2.5), India (milioni 2.4), Congo (DRC) (milioni 1.9) na Brazil (milioni 1.7).


title: Mharagwe

text: Mharagwe (pia: mharage) ni jina la mimea mbalimbali ya familia Fabaceae lakini mara nyingi sana "Phaseolus vulgaris".


title: Mharagwe

text: Mimea hii inatambaa au inapanda juu ya mimea mingine na matunda yake ni makaka marefu yaliyo na mbegu zinazoitwa maharagwe.


title: Mharagwe

text: Licha ya mbegu hata makaka mabichi huliwa kama maharagwe-mboga.


title: Mkoa wa Mashariki

text: Mkoa wa Mashariki ni jina la maeneo mbalimbali katika nchi tofauti, k.m.:


title: Mtaguso wa tano wa Laterano

text: Mtaguso wa tano wa Laterano ulifanyika kuanzia mwaka 1512 hadi 1517 huko Roma (Italia), kwenye Basilika la Mt. Yohane huko Laterano ambalo ndilo kanisa kuu la Jimbo Katoliki la Roma.


title: Mtaguso wa tano wa Laterano

text: Kanisa Katoliki linauhesabu kama mtaguso mkuu wa kumi na nane.


title: Mtaguso wa tano wa Laterano

text: Uliitishwa na Papa Julius II (1503-1513) ambaye alianza kuusimamia tarehe 3 Mei 1512. Baada ya kifo chake, uliendelezwa na Papa Leo X (1513-1521) hadi kikao cha 12 na cha mwisho kilichofanyika tarehe 16 Machi 1517.


title: Mtaguso wa tano wa Laterano

text: Ulihudhuriwa na maaskofu 100 hivi, wengi wao wakitokea Italia. Kutofika kwa wajumbe kutoka nchi nyingine, pamoja na wengi kukosa nia ya kujirekebisha, kulichangia kufanya utekelezaji wa maamuzi ya mtaguso ushindikane.


title: Mtaguso wa tano wa Laterano

text: Maamuzi hayo yalitolewa kwa hati za Papa. Mengine yanahusu mafundisho ya imani, mengine maagizo ya urekebisho wa Kanisa.


title: Mtaguso wa tano wa Laterano

text: Kwa kuwa Papa Julius II alikuwa hatekelezi kiapo chake cha kuitisha mtaguso kwa ajili ya urekebisho, baadhi ya makardinali, wakihimizwa na watawala wa Ujerumani na Ufaransa, waliuitisha huko Pisa (Italia) kuanzia tarehe 1 Septemba 1511. Walikusanyika wachache tarehe 1 Oktoba, halafu katika kikao cha nane walimsimamisha Papa wakahamia Lyon (Ufaransa).


title: Mtaguso wa tano wa Laterano

text: Papa aliitikia “kitaguso” hicho kwa hati ya tarehe 18 Julai 1511, ambayo pamoja na kukipinga na kujitetea aliitisha mtaguso mkuu ukusanyike tarehe 19 Aprili 1512 huko Laterano.


title: Mtaguso wa tano wa Laterano

text: Vita vilichelewesha mwanzo wa mtaguso hadi tarehe 3 Mei 1512, walipokusanyika katika basilika la Laterano makardinali 15, mapatriarki 2, maaskofu wakuu 10, maaskofu 56, maabati na wakuu wa mashirika ya kitawa wachache pamoja na mabalozi wa nchi 3. Mwisho walikuwepo makardinali 23 na maaskofu 122.


title: Mtaguso wa tano wa Laterano

text: Utekelezaji wa maagizo ya mtaguso ulikuwa mdogo sana, la sivyo pengine Matengenezo ya Kiprotestanti yasingetokea. Ukweli ni kwamba Martin Luther aliyaanzisha miezi sita tu baada ya mtaguso kwisha.


title: Abati

text: Abati (pia "abate") ni cheo cha mkuu wa monasteri yenye wamonaki wengiwengi (kwa kawaida 12 na zaidi) hasa katika Kanisa Katoliki.


title: Abati

text: Jina linatokana na Kilatini "abbas", mkoko kutoka Kiaramu אבא ("Abba", yaani "baba"). Kiongozi wa monasteri ya kike anaitwa pengine abesi.


title: Abati

text: Nchini Tanzania Wabenedikto wana maabati katima monasteri za Peramiho, Ndanda, Hanga na Mvimwa.


title: Abati

text: Maabati wachache wanapewa daraja takatifu ya askofu kwa kuwa monasteri yao ina jukumu la uchungaji kwa waamini wa eneo fulani (abasia ya kijimbo), kama ilivyokuwa kwa wale wa Peramiho na Ndanda wakati wa umisionari.


title: Mtaguso wa Vienne

text: Mtaguso wa Vienne (1311-1312) unahesabiwa na Kanisa Katoliki kama mtaguso mkuu wa kumi na tano.


title: Mtaguso wa Vienne

text: Mtaguso huu ulifanyika Vienne (Ufaransa) baada ya mashindano kati ya Papa Boniface VIII (1294-1303) na mfalme wa Ufaransa Filipo IV.


title: Mtaguso wa Vienne

text: Hatimaye mwaka 1309 mwandamizi wake, Papa Klementi V (1305-1314), alikubali kubaki Avignon (leo nchini Ufaransa) karibu na himaya ya mfalme huyo. Mapapa walibaki huko hadi mwaka 1377, waliporudi Roma.


title: Mtaguso wa Vienne

text: Kwa shinikizo la mfalme, Papa alitoa hati "Regnans in excelsis" (12 Agosti 1308) ili kuitisha mtaguso mkuu huko Vienne tarehe 1 Novemba 1310, kwa lengo la kujadili mada 4:


title: Mtaguso wa Vienne

text: Mtaguso ulichelewa kuanza hadi tarehe 16 Oktoba 1311, walipokuwepo washiriki 170 hivi, ambao kati yao Wafaransa walikuwa zaidi ya thuluthi moja. Wengine walizuiwa na mfalme wa Ufaransa.


title: Mtaguso wa Vienne

text: Vikao rasmi vikawa vitatu hadi Machi 1312.


title: Mtaguso wa Vienne

text: Mtaguso uliamua kufuta shirika lao kama alivyopenda mfalme, bila ya kulifanyia utafiti wala kulitolea hukumu.


title: Mtaguso wa Vienne

text: Mtaguso uliamua kuvianza upya na kwa ajili hiyo kutoza zaka kwa miaka sita, lakini mfalme alijitwalia hizo pesa bila ya kutekeleza ahadi yake ya kuongoza vita hivyo.


title: Mtaguso wa Vienne

text: Mtaguso ulijadili baadhi ya mafundisho hasa ya makundi kadhaa ya watawa, lakini uamuzi ulichukuliwa baadaye tu.


title: Mtaguso wa Vienne

text: Mtaguso ulidai haki za Kanisa ziheshimiwe na serikali za nchi. Pia ulijadili kirefu mahusiano ya ndani, hasa kati ya maaskofu, maparoko na watawa.


title: Mtaguso wa Konstanz

text: Mtaguso wa Konstanz (1414-1418) unahesabiwa na Kanisa Katoliki kama mtaguso mkuu wa 16.


title: Mtaguso wa Konstanz

text: Mtaguso huu uliitishwa na antipapa Yohane XXIII kwa ombi la kaisari Sigismund wa Ujerumani ukathibitishwa na Papa Gregori XII (1406-1415).


title: Mtaguso wa Konstanz

text: Ulifanyika Konstanz (Ujerumani).


title: Mtaguso wa Konstanz

text: Lengo kuu lilikuwa kumaliza Farakano la Kanisa la Magharibi lililofikia hatua ya kuona maaskofu watatu kujidai Papa kwa wakati mmoja.


title: Mtaguso wa Konstanz

text: Malengo mengine yalikuwa kung’oa uzushi na kurekebisha Kanisa “katika kichwa na viungo vyake”.


title: Mtaguso wa Konstanz

text: Hatimaye Papa Gregori XII alikubali kujiuzulu, wapinzani wake wawili waliondolewa, na Papa Martin V akachaguliwa.


title: Mtaguso wa Konstanz

text: Ulikuwa mtaguso muhimu kwa wingi wa waliohudhuria (makardinali 29, maaskofu 186, maabati zaidi ya 100 na wataalamu 300 hivi), muda (vikao 55) na mafanikio, ingawa majaribio yake ya mapinduzi yalishindikana, hasa ulipodai kuwa na mamlaka ya juu kuliko Papa.


title: Mtaguso wa Konstanz

text: Kati ya maamuzi mengine kuna hukumu dhidi ya John Wyclif na Jan Hus kama wazushi.


title: Mtaguso wa Firenze

text: Mtaguso wa Basel, Ferrara na Firenze ulikuwa mtaguso wa 17 wa Kanisa Katoliki. Mikutano yake ilifanyika katika miji ya Basel, Ferrara na Firenze. Uliitishwa na Papa Martin V (1417-1431) mwaka wa mwisho wa uongozi wake ili kutekeleza shingo upande agizo la Mtaguso wa Konstanz la kwamba mtaguso ufanyike mara kwa mara.


title: Mtaguso wa Firenze

text: Mtaguso ulianza Basel (Uswisi) chini ya Papa Eugenio IV (1431-1447), ukiwa na maaskofu wachache kulingana na mapadri na walei wenye haki ya kupiga kura.


title: Mtaguso wa Firenze

text: Ingawa mtaguso ulifaulu kupatanisha wafuasi wa Jan Hus na Kanisa, na kutoa sheria kadhaa za urekebisho kwa kibali cha Papa, baadaye ulianza kumshambulia yeye pamoja na makardinali, ukionyesha wazi wengi waliuona una mamlaka ya juu kuliko Papa, kinyume cha mapokeo.


title: Mtaguso wa Firenze

text: Hapo Papa Eugenio IV aliuvunja halafu akauhamishia Ferrara (Italia) mwaka 1438, ulipokutanika tarehe 8 Januari 1438, bila ya kujali upinzani wa wale ambao walibaki Basel na kumchagua antipapa wa mwisho, Felix V.


title: Mtaguso wa Firenze

text: Huko Italia ulifika ujumbe mkubwa kutoka Konstantinopoli kwa ajili ya kurudisha umoja kati ya Kanisa Katoliki na Waorthodoksi.


title: Mtaguso wa Firenze

text: Kati ya wajumbe 700 kulikuwa na kaisari na patriarki wa Konstantinopoli, walioogopa Waturuki watateka mji wao (kama ilivyotokea kweli tarehe 29 Mei 1453); hivyo walihitaji msaada wa Wakristo wenzao wa magharibi.


title: Mtaguso wa Firenze

text: Ferrara iliachwa kutokana na uhaba wa majengo na hofu ya tauni.


title: Mtaguso wa Firenze

text: Mwaka 1439 mtaguso ulihamia Firenze ukafikia makubaliano ya kurudisha umoja (6 Julai 1439), ingawa uamuzi ukashindwa kutekelezwa kwa kiasi kikubwa kutokana na upinzani wa waumini wa Konstantinopoli.


title: Mtaguso wa Firenze

text: Vilevile tarehe 22 Novemba 1439 yalifikiwa makubaliano na Waorthodoksi wa Mashariki wa Armenia na tarehe 4 Februari 1440 yale na Wamisri.


title: Mtaguso wa Firenze

text: Hatimaye tarehe 24 Septemba 1443 mtaguso ulihamia Roma kwenye Laterano. Huko yalifikiwa makubaliano ya kurudisha umoja na Wasiria kadhaa (30 Aprili 1444) na Wakaldayo na Wamaroni wa Kupro (7 Agosti 1445).


title: Mtaguso wa Firenze

text: Hakuna hati kuhusu mwisho wa mtaguso. Lakini waliobaki Basel na kujitenga na Papa, kufikia tarehe 19 Aprili 1449 walimkubali Papa Nikolaus V na siku sita baadaye walifunga mkutano wao.


title: Mtaguso wa Firenze

text: Mtaguso huo ulichochea Wakristo wa magharibi kutamani mawasiliano na wenzao wa Ethiopia na India, jambo lililowafanya waanze zile safari za mbali kupitia baharini zilizowafikisha Afrika Kusini na Mashariki, China na Amerika.


title: Wamethodisti

text: Wamethodisti ni wafuasi wa Yesu Kristo wanaozingatia mafundisho ya John Wesley (1703-1791) ambaye katikati ya karne ya 18 alianzisha uamsho katika ushirika wa Anglikana akisaidiana na mdogo wake Charles (1707-1788) na George Whitefield (1714-1770).


title: Wamethodisti

text: Mapema wakleri wengi wa Anglikana walijiunga nao wakaitwa Methodists.


title: Wamethodisti

text: Ni baada ya kifo cha John Wesley tu kwamba wao wakawa madhehebu ya kujitegemea.


title: Wamethodisti

text: Kupitia umisionari wa nguvu Umethodisti ulienea katika Dola la Uingereza, Marekani na kwingine.


title: Wamethodisti

text: Kwa sasa wanakadiriwa kuwa zaidi ya milioni 70 duniani kote.


title: Wamethodisti

text: Karibu jumuia zao zote zinaunda pamoja kiungo cha mashauriano kinachoitwa World Methodist Council, chenye makao makuu huko Lake Junaluska, North Carolina, Marekani.


title: Wamethodisti

text: Hata hivyo Umethodisti una tofauti kubwa ndani yake upande wa mafundisho, ibada n.k.


title: Mpunga

text: Mpunga ni aina ya mimea katika familia ya manyasi (Poaceae). Spishi kadhaa zinapandwa katika sehemu mbalimbali za dunia, lakini mpunga wa kiasia ni ile ya kawaida.


title: Mpunga

text: Mpunga ni chanzo cha chakula kwa watu wengi duniani. Punje (mbegu) zake ni nafaka na huitwa mchele. Mchele uliopikwa ni wali.


title: Mpapai

text: Mpapai ni mti wa familia Caricaceae ambao unazaa mapapai. Mti huu unatoka Meksiko lakini sikuhizi hukuzwa kila mahali katika ukanda wa tropiki kwa sababu matunda yake hupendwa sana.


title: Newport, Rhode Island

text: Newport ni mji wa Marekani katika jimbo la Rhode Island. Kwa mujibu wa sensa iliyofanyika mnamo mwaka wa 2000, mji una wakazi wapatao 26,000 wanaoishi katika mji huu. Mji upo m 9 kutoka juu ya usawa wa bahari.


title: Warwick, Rhode Island

text: Warwick ni mji wa Marekani katika jimbo la Rhode Island. Kwa mujibu wa sensa iliyofanyika mnamo mwaka wa 2000, mji una wakazi wapatao 85,000 wanaoishi katika mji huu. Mji upo m 11 kutoka juu ya usawa wa bahari.


title: Sagittarius

text: Sagittarius ni neno la Kilatini linalomaanisha kiasili mtu mwenye mishale. Limeingia katika lugha ya sayansi mbalimbali na kwa njia hii inaweza kutaja


title: London, Ontario

text: London ni mji mkubwa wa nne katika mkoa la Ontario. Mwaka 2006 ilikuwa na wakazi 352,395 mjini, pamoja na mitaa ya jirani rundiko la mji lina wakazi 457,720. Eneo lake ni 420.57 km².


title: London, Ontario

text: Mji ulianzishwa mwaka 1826.


title: Bukavu

text: Bukavu (zamani: Costermansville, Costermansstad) ni mji wa Jamhuri ya Kidemokrasia ya Kongo uliopo upande wa kusini magharibi mwa pwani ya Ziwa Kivu na mji mkuu wa mkoa wa Kivu Kusini.


title: Bukavu

text: Mji una wakazi 806,940.


title: Herta Müller

text: Herta Müller (17 Agosti 1953) ni mwandishi kutoka nchi ya Romania aliyetumia lugha ya Kijerumani. Mwaka wa 2009 alikuwa mshindi wa Tuzo ya Nobel ya Fasihi.


title: Judi Dench

text: Dame Judith Olivia "Judi" Dench, CH, DBE, FRSA (amezaliwa tar. 9 Desemba 1934) ni mwigizaji filamu, weledi wa uigizaji na televisheni kutoka nchini Uingereza.


title: Judi Dench

text: Alifanya igizo lake la kwanza mnamo mwaka wa 1957 na Old Vic Company. Miaka kadhaa iliyofuata alipata kucheza katika michezo kadhaa ya William Shakespeare - ikiwa pamoja na Ophelia kwenye "Hamlet", Juliet kwenye "Romeo and Juliet" na Lady Macbeth kwenye "Macbeth". Ameweka matawi yake rasmi kwenye kazi za filamu, na kuweza kushinda BAFTA Award akiwa Chipukizi Mwenye Mafanikio Zaidi, hata hivyo kazi zake zilizonyingi alifanya akiwa katika matamthilia. Hakufahamika sana kama mwimbaji, amechora tahakiki za nguvu kwa kazi yake akiwa kama muhusika mkuu kwenye filamu ya muziki ya "Cabaret " mnamo 1968.


title: Judi Dench

text: Wakati wa makumi mawili yalifuata, akijiimalisha mwenyewe akiwa kama moja kati ya wachezaji wazuri wa tamthilia wa Kiingereza, kwa kufanya kazi na National Theatre Company na Royal Shakespeare Company. Katika televisheni, alipata mafanikio makubwa sana wakati wa kipindi hiki, kwa kushirki katika mfululizo wa "A Fine Romance" kuanzia 1981 mpaka 1984 na mnamo 1992 akaanza kuendelea kushiriki katika mfulizo wa kipindi cha televisheni cha kimahaba-vichekesho cha "As Time Goes By ".


title: Judi Dench

text: Mionekane yake katika filamu iliendelea hadi alipokuja kuonekana mara kwa mara katika filamu za James Bond akicheza uhusika wa M kwenye "GoldenEye" (1995), uhusika ambao alikuwa akicheza katika James Bond tangu hapo. Amepokea tuzo kadhaa za filamu za heshima kwa uhusika wake kama Malkia Victoria kwenye "Mrs. Brown" (1997), na tangu hapo akaanza kuvuma sana kazi zake za katika filamu kama vile"Shakespeare in Love" (1998), "Chocolat" (2000), "Iris" (2001), "Mrs Henderson Presents" (2005) na "Notes on a Scandal" (2006), na matayarisho ya televisheni "The Last of the Blonde Bombshells" (2001).


title: Judi Dench

text: Huhesabiwa na watahakiki wengi kama mmoja kati ya waigizaji filamu wa kali wa zama-za-kivita, na baadaye kupewa jina la mwigizaji filamu wa kike-kiongozi wa Kiingereza kwa upigaji wa kura za waigizaji bora, Dench amepokea matuzo kedede kwa kazi zake uigizaji, filamu na televisheni; matuzo yake yanajumlisha BAFTAs kumi, Laurence Olivier Award saba, Screen Actors Guild Awards mbili, Golden Globe mbili, Academy Award, na Tony Award.


title: Judi Dench

text: Aliolewa na mwigizaji Michael Williams kuanzia 1971 mpaka kiof chake mnamo mwaka wa 2001. Wao ni wazazi wa mwigizaji Finty Williams.


title: Judi Dench

text: Dench alizaliwa mjini Heworth, York, North Riding of Yorkshire, akiwa kama binti wa Eleanora Olave (aliyekuwa Jones), mzaliwa wa Dublin, na Reginald Arthur Dench, daktari aliyekutana na mama'ke Judi wakati anasomea masuala ya afya katika Chuo cha Trinity cha mjini Dublin. Dench alilelewa katika dhehebu wa Wamethodist, akiwa na umri wa miaka 13, alihitimu katika shule ya The Mount School ya mjini York, baadaye Quaker Public Secondary ikiwa ni hukohuko mjini York, na akawa Quaker. Kaka zake, mmoja kati yao ni mwigizaji Jeffery Dench, alizaliwa mjini Tyldesley. Ndugu zake waliomaarufu ni pamoja na mpwa wake, Emma Dench, mwanahistoria wa Kiroma na profesa wa zamani katika Chuyo Kikuu cha Birkbeck huko mjini London, na sasa hivi katika Chuo Kikuu cha Harvard, Cambridge, Massachusetts.